title: Samuli Kankaanperä

text: Kankaanperän isoveljet Markus ja Mikko ovat pelanneet myös SM-liigassa, heistä ensimmäisenä mainittu nykyään Vaasan Sportissa. Veljesten isä Ari ja setä Risto Kankaanperä ovat myös entisiä SM-liigapelaajia. Heidän serkkunsa Tapio Sammalkangas pelasi omalla urallaan pudotuspelit mukaan lukien yli 700 SM-liigaottelua.


title: Valva Salomaa

text: Airi Valvatti Salomaa, kirjailijanimi Valva Salomaa (15. toukokuuta 1917 Kuopio – 27. heinäkuuta 1970 Lieksa) oli suomalainen käsityönopettaja ja kirjailija.


title: Valva Salomaa

text: Salomaan vanhemmat olivat kansakoulunopettaja Vihtori Kokkonen ja Elsa Aliina Ingman. Hän valmistui 1946 Helsingin käsityöseminaarista käsityönopettajaksi.


title: Valva Salomaa

text: Salomaa oli naimisissa vuopdesta 1937 kirkkoherra Toivo Theodor Salomaan kanssa.


title: Trefor Jenkins

text: Trefor Jenkins on eteläafrikkalainen perinnöllisyystieteilijä, joka on tehnyt merkittävää DNA-tutkimusta. Hän opiskeli lääketiedettä lontoolaisissa King's Collegessa ja Westminster Hospitalissa ja muutti 1960 Afrikkaan kaivoslääkäriksi. Hän törmäsi siellä sirppisoluanemiaan, jolloin hän kiinnostui perinnöllisyystieteestä. Hän on tutkinut myös albinismia molekyylitasolla. Hänen veriryhmiä ja dna:ta koskevien tutkimustensa avulla on voitu selvittää Afrikan alkuperäisväestön alkuperää. Hän on julkaissut kaksi kirjaa ja yli 300 tieteellistä artikkelia.


title: Trefor Jenkins

text: Hän on tukenut Himla Soodyallin tutkimustyötä ja Out of Africa -koulukuntaa.


title: Trefor Jenkins

text: Jenkins on ollut Witwatersrandin yliopistossa myös lääketieteen etiikan opetuksen uranuurtaja. Hän jäi virasta eläkkeelle 1997 mutta jatkaa yhä opetusta ja tutkimustyötä. Hän on myös tunnettu ihmisoikeusaktivisti.


title: Irene Tiittanen

text: Anna Irene Tiittanen, o.s. "Lyyski" (27. toukokuuta 1900 - 16. elokuuta 1971 Turku) oli suomalainen toimittaja joka käytti nimimerkkiä Firinä.


title: Irene Tiittanen

text: Tiittanen kirjoitti muun muassa Helsingin Sanomiin ja Suomen Kuvalehteen. Hän toimi 1930-luvulla Hella Wuolijoen sihteerinä. Tiittanen oli mukana Tulenkantajien toiminnassa ja osallistui myös kirjailijaryhmä Kiilan kokouksiin.


title: War Horse

text: War Horse tai Warhorse voi viitata:


title: Fifty-Fifty

text: 50/50 eli Fifty-Fifty voi viitata seuraaviin:


title: Wirtz

text: Wirtz voi viitata seuraaviin henkilöihin:


title: Katismaa

text: Katismaa on saari, joka sijaitsee Säkylän keskustan lähellä Pyhäjärvellä. Katismaa on tullut tunnetuksi erityisesti saaressa sijaitsevan kesäteatterin ansiosta, jossa järjestetään joka kesä erilaisia näytelmiä. Katismaassa sijaitsee kesäteatterin lisäksi myös 2000-luvun alussa laajennuksen kokenut rakennus, jossa on kahvila ja pesutilat saunoilla.


title: Katismaa

text: Katismaassa sijaitsee ainoa Säkylän keskustan läheisyydessä sijaitseva vierasvenesatama. Katismaan saaressa järjestetään erilaisia tapahtumia ympäri vuoden, sillä kesällä järjestettävien kesäteatterinäytelmien lisäksi siellä pidetään talvisin avantouintikisoja. Saaressa sijaitsee myös uimaranta hyppytornilla ja pienellä leikkipuistolla.


title: Boris Andrejev

text: Boris Andrejev ven.Борис Васильевич Андреев (21. tammikuuta 1906 Moskova - 9. maaliskuuta 1987) oli neuvostoliittolainen ampuja ja olympiamitalisti.


title: Boris Andrejev

text: Andrejev osallistui Helsingin olympialaisten ammuntaan 1952. Hän voitti hopeaa pienoiskiväärin makuuasentokilpailussa maksimipistein 400. Romanian Iosif Sîrbu ampui saman tuloksen ja voitti olympiakultaa useammilla napakympeillään. Pienoiskiväärin täysottelussa hän saavutti pronssia jääden kärkikaksikolle, Norjan Erling Asbjørn Kongshaug ja Suomen Vilho Ylönen, yhden pisteen.


title: Etelänbassit

text: Etelänbassit ("Percichthyidae") on ahvenkaloihin kuuluva kalaheimo. Heimon lajeja tavataan Australian ja Etelä-Amerikan makeista vesistä.


title: Etelänbassit

text: Vanhimmat etelänbassien heimoon kuuluvat fossiilit on ajoitettu eoseenikaudelle. Nykyään heimoon kuuluu lähteestä riippuen noin 11 sukua ja 20–36 lajia. Aikaisemmin etelänbassit luettiin kuuluvaksi joko meriahveniin ("Serranidae") tai bassien ("Moronidae") kanssa samaan heimoon kuuluvaksi. Etelänbassien koko vaihtelee huomattavasti muutamasta senttimetristä 1,8 metrin pituuteen. Tyypillisiä piirteitä ovat pitkä selkäevä, jossa voi olla notko. Peräevässä on kolme piikkiä.


title: Etelänbassit

text: Etelänbasseja tavataan Australian, Chilen ja Argentiinan sisävesistä makeavetisissä joissa ja järvissä. Osa lajeista elää murtovesissä jokien suistoissa. Useat Australiassa elävät heimon kalat siirtyvät kutemaan murtoveteen, koska munat tarvitsevat kehittyäkseen suolaisempaa vettä. Monet etelänbasseista ovat hyviä ruokakaloja.


title: Juuso Lakso

text: Juuso Lakso (s. 11. heinäkuuta 1991 Kemi) on suomalainen jalkapalloilija, pelipaikaltaan hyökkääjä.


title: Juuso Lakso

text: Lakso aloitti uransa KePS:n kasvattina, pelasi juniorina vielä PS Kemissä ja siirtyi 17-vuotiaana TP-47:ään. Vuoden 2011 toukokuussa Lakso kutsuttiin testiin Luton Towniin ja saman vuoden lokakuussa Hamilton Academicaliin. hän on vapaa pelaaja.


title: Arthur Jackson

text: Arthur Charles ”Art” Jackson (15. toukokuuta 1918 Brooklyn – 6. tammikuuta 2015 Concord, New Hampshire) oli yhdysvaltalainen ampuja, maailmanmestari ja olympiamitalisti.


title: Arthur Jackson

text: Voitettuaan maailmanmestaruuden maailmanennätystuloksin 1949 Buenos Airesissa ja 1952 Oslossa ns. englantilaisessa ottelussa (50 ja 100 jaardin matkalta 30 laukausta kummaltakin) sekä 1952 lisäksi 50 metrin pienoiskiväärin makuuasentokilpailun maksimipistein 400, Jackson lähti suurena suosikkina Helsingin olympiakisojen 50 metrin pienoiskiväärin makuuasentokilpailuun. Yksi yhdeksikkö kuitenkin pudotti hänet pronssimitalille Iosif Sîrbun ja Boris Andrejevin ammuttua täydet 400 pistettä. Jackson ampui myös pienoiskiväärin täysottelun sijoittuen kahdenneksitoista.


title: Arthur Jackson

text: Art Jackson osallistui myös Lontoon ja Melbournen olympiakisoihin saavuttamatta näissä suurempaa menestystä. Henkilökohtaisten maailmanmestaruuksiensa lisäksi Jackson oli voittamassa joukkuekultaa ja -pronssia 1952 ja -hopeaa 1949. Vuonna 1952 tuli lisäksi henkilökohtainen pronssimitali vakiokiväärillä.


title: 95 Arethusa

text: 95 Arethusa on suuri päävyöhykkeen asteroidi, joka kuuluu C-luokkaan. Sen löysi Robert Luther 23. tammikuuta 1867. Asteroidi nimettiin Arethusan, kreikkalaisen mytologian hahmon, mukaan.


title: 96 Aegle

text: 96 Aegle on poikkeuksellisen suuri päävyöhykkeen asteroidi, joka kuuluu T-luokkaan. Sen löysi Jérôme Eugène Coggia 17. helmikuuta 1868, kun oli kulunut yli vuosi viimeisimmästä asteroidilöydöstä. Asteroidi nimettiin Aeglen, kreikkalaisen mytologian hahmon, mukaan.


title: 97 Klotho

text: 97 Klotho on keskikokoinen päävyöhykkeen asteroidi, joka kuuluu M-luokkaan. Sen löysi Wilhelm Tempel 17. helmikuuta 1868, samana päivänä kuin 96 Aegle löydettiin. 97 Klothon rakenteen on arvioitu olevan samankaltainen kuin kahden muun M-luokan asteroidin, 21 Lutetian ja 22 Kalliopen. Asteroidi nimettiin Clothon, kreikkalaisen mytologian hahmon, mukaan.


title: 98 Ianthe

text: 98 Ianthe on suuri ja hyvin tumma päävyöhykkeen asteroidi, joka kuuluu C-luokkaan. Sen löysi Christian Heinrich Friedrich Peters 18. huhtikuuta 1868. Asteroidi nimettiin kreikkalaisen mytologian hahmon mukaan.


title: Robert Bürchler

text: Robert Bürchler-Messer (28. toukokuuta 1915 – 23. huhtikuuta 1993) oli sveitsiläinen ampuja, maailmanmestari ja olympiamitalisti.


title: Robert Bürchler

text: Robert Bürchler voitti hopeaa vapaakiväärin täysottelussa Helsingin olympialaisissa 1952. Hän hävisi voittajalle, Neuvostoliiton Anatoli Bogdanoville kolmella pisteellä. Bürchler ampui polvelta maailmanennätystuloksen 381 ja oli jaetulla ykköstilalla myös makuulla, mutta hävisi Bogdanoville pystystä yhdeksällä pisteellä.


title: Robert Bürchler

text: Maailmanmestaruuskilpailuihin Bürchler osallistui 1947–1952 voittaen kaksi kultaa, kolme hopeaa ja kolme pronssimitalia henkilökohtaisissa kilpailuissa. Lisäksi hän saavutti useita joukkuemestaruuksia ja -mitaleita.


title: Gelderlandinhevonen

text: Gerderlandinhevonen on alankomaalainen keskiraskas lämminverinen hevosrotu. Se kehitettiin 1800-luvulla monipuoliseksi maatilahevoseksi ja polveutuu monipuolisesta rotuvalikoimasta. Rotua käytetään nykyisin erityisesti valjakkoajoon ja hollanninpuoliverisen jalostamiseen.


title: Gelderlandinhevonen

text: Gelderlandinhevosella on pitkä ja suora pää. Kaula on lihaksikas ja hieman kaartuva, säkä leveä. Selkä on suorahko ja pitkä, häntä kiinnittyy ylös. Rinta on syvä ja leveä, lavat lihaksikkaat ja joskus pystyt. Jalat ovat lihaksikkaat ja lyhyehköt. Liikkeet ovat sulavat ja ravi näyttävän korkeaa. Väritys on yleensä rautias, joskus ruunikko, musta tai kimo. Säkäkorkeus on 157–168 cm.


title: Gelderlandinhevonen

text: Gelderlandinhevonen kehitettiin 1800-luvulla Alankomaiden Gelderlandin maakunnassa monikäyttöiseksi maatilan hevoseksi, joka soveluisi myös ratsastuskäyttöön. Jalostuksessa risteytettiin paikalliseen hevoskantaan andalusian- ja norfolkin-, napolin- ja normaninhevosta, ja myöhemmin myös arabian-, orlovin- ja holsteininhevosta sekä angloarabia ja furiosoa. 1800-luvun lopulla rotuun lisättiin englannintäysiveristä, hackneyhevosta ja oldenburginhevosta. Vaikutteiden moninaisuudesta huolimatta tyyppi vakiintui.


title: Gelderlandinhevonen

text: Gelderlandinhevonen soveltuu kestävänä ja rauhallisena erinomaisesti valjakkoajoon, jossa se kilpailee kansainvälisellä tasolla. Se on myös hyvä, joskin hitaanpuoleinen hyppääjä. Rotua käytetään myös runsaasti hollanninpuoliverisen jalostamiseen.


title: Lev Vainštein

text: Lev Vainštein (; 12. maaliskuuta 1916 Jekaterinburg – 25. joulukuuta 2004 Moskova) oli neuvostoliittolainen ampuja ja olympiamitalisti.


title: Lev Vainštein

text: Lev Vainštein voitti olympiapronssia vapaakiväärin täysottelussa Helsingin olympialaisissa. Vapaapistooli kilpailussa hän sijoittui viidenneksi.


title: Lev Vainštein

text: Maailmanmestaruuskilpailuissa Vainštein edusti vuosina 1954 ja 1958 Neuvostoliiton joukkuetta vapaapistoolilla ja isopistoolilla saavuttaen kolme kultaa ja yhden hopean joukkuekilpailuista.


title: Tappaja sisälläni

text: Tappaja sisälläni (engl. "The Killer Inside Me") on vuonna 2010 julkaistu rikosdraama, joka perustuu Jim Thompsonin vuonna 1952 kirjoittamaan samannimiseen romaaniin. Elokuvan pääosia esittävät Casey Affleck, Kate Hudson, Jessica Alba, Ned Beatty, Tom Bower, Elias Koteas, Simon Baker, Bill Pullman, Brent Briscoe, Matthew Maher, Liam Aiken, Jay R. Ferguson ja Caitlin Turner. Elokuvan on ohjannut Michael Winterbottom. Elokuva oli taloudellinen floppi ja voitti Razzie-palkinnon huonoimmasta naissivuosasta.


title: The Cold Light of Day

text:
The Cold Light of Day on Mabrouk El Mechrin ohjaama vuonna 2012 ensi-iltansa saanut
toimintatrillerielokuva. Elokuvan pääosia esittävät Bruce Willis, Sigourney Weaver ja Henry Cavill.


title: Lehdestys

text: Lehdestys on perinteisessä karjataloudessa tavallisesti puita latvomalla harjoitettua karjan, kuten lehmien, lampaiden ja vuohien, talviravinnon keruuta leikkaamalla ja kuivattamalla lehteviä versoja ja oksia kasvavista puista lehdeskimpuiksi eli kerpuiksi. Lehdestämisen, niiton ja laiduntamisen synnyttämä perinnebiotooppi on nimeltään lehdesniitty.


title: Lehdestys

text: Suomessa kerput tehtiin kesällä heinänteon jälkeen, ja kerpuiksi kelpasivat tavallisimmista lehtipuista kaikki paitsi lepät. Työkaluina lehdestyksessä käytettiin kirvestä ja vesuria, jota tämän takia nimitettiin myös lehdesraudaksi. Samaa metsää saatettiin käyttää lehdesten keruuseen vajaan kymmenen vuoden välein, ja latvomalla nuoret puut saatiin kasvamaan haaraisiksi niin, että niistä saatiin enemmän lehdeksiä. Tällaisia lehdesniittyjä löytyy vielä Ahvenanmaalta ja Suomen lounaisrannikolta, ja myös Itä- ja Keski-Suomen kaskiviljelyalueilla syntyi sopivaa lehtipuustoa tähän tarkoitukseen. Perinteisesti kerput kuivattiin ja varastoitiin heinien tavoin suovassa tai haasioissa. Lehdestystä harjoitettiin yleisesti vielä 1900-luvun alussa ja harvinaisempana 1950-luvulle saakka.


title: Lehdestys

text: Yhdessä muiden perinteisen karjatalouden käytäntöjen kuten laidunnuksen, niiton, kaskeamisen kanssa lehdestys on omalta osaltaan lisännyt perinnebiotooppien lajidiversiteettiä.


title: Lehdestys

text: Lehdestyksellä on vaikutuksia sekä aluskasvillisuuteen, puustoon että maaperään. Ravinteet kiertävät lehdesniityllä tehokkaasti, kun avoimet ja puustoiset alueet vaihtelevat, ja puut kierrättävät ravinteita syvemmältä maaperästä putoavien lehtien mukana pintamaahan. Puut myös vähentävät pienilmaston äärevyyttä tarjoamalla tuulensuojaa ja estämällä ruohoa kuivumasta auringon paahteessa, samalla kun puiden lehdennys ja harvennus ovat eduksi valoa ja lämpöä vaativille lajeille.


title: Lehdestys

text: Lehdestyksestä hyötyvät kasveista muiden muassa kevätesikko, lehtomaitikka, mäkimeirami, verikurjenpolvi ja sikoangervo sekä monet hyönteiset. Etenkin hitaasti kasvavien ja monihaaraisten, usein jo nuorena lahoamaan alkavien latvottujen puiden rungoille ja latvuksiin muodostuu myös monenlaisia ääreviä mikrohabitaatteja. Siksi lehdestetyissä puissa jäkälät, sammalet ja hyönteisistä etenkin kovakuoriaiset menestyvät hyvin, ja niistä löytyy turvapaikkoja monille uhanalaisille, etenkin eteläisille lajeille sekä pesimä- ja ruokailupaikkoja myös linnuille.


title: Lehdestys

text: Vaikka latvotut puut lahoavatkin jo nuorina ja saattavat olla onttoja, ne elävät silti vanhemmiksi kuin latvomattomat puut, koska niiden latvus on pienempi ja painopiste alempana, jolloin ne kestävät paremmin tuulta eivätkä ole yhtä alttiita myöskään salaman iskuille. Näin niiden säilyminen parantaa myös vanhoilla puilla elävien lajien elinmahdollisuuksia. Tällaisia havaintoja on tehty latvotuilla puilla niin Englannissa, Ruotsissa kuin Norjassakin.


title: Lehdestys

text: Lehdestyksen lakattua perinteisen karjatalouden myötä monet lehdestyksestä hyötyneet eliölajit ovat käynet uhanalaisiksi. Niiden säilymistä voidaan kuitenkin yrittää turvata erilaisilla hoitotoimenpiteillä.


title: Tornitus

text:
Tornitus eli linnoitus, linnoittaminen, tornittaminen, "rokadi," on shakin erikoissiirto, jossa siirretään sekä kuningasta että tornia.
Kuningas siirtyy kaksi ruutua tornia kohti. Lähestytty torni siirtyy kuninkaan ylittämään ruutuun. Vakavassa pelissä, oikean säännön mukaan tulee tornitus aloittaa kuningasta ensin koskemalla, jos kajoaa ensin torniin, ei siinä pelissä saa tornittaa kosketulla tornilla. Kuningas ja tornittava torni eivät saa olla aiemmin pelissä siirtyneet.
Tornittavien nappuloiden välissä ei saa olla nappulaa. Shakkia ei voi torjua tornittaen.
Shakattu kuningas voi myöhemmin tornittaa, jos shakki torjutaan kuningasta siirtämättä.
Vastapuolen nappula ei saa uhata sitä ruutua, minkä kuningas ylittää eikä kuningas saa päätyä
shakattuun ruutuun. (Torni saa olla uhattu ja ylittää pitkässä (kuningatarsivustan puolisessa)
tornituksessa uhatun ruudun.) Nopein valkean pelissä tekemä tornitus tehdään neljännellä siirrolla esim. g1-h3 tai g1-f3 + e2-e3 tai e2-e4 tai g2-g3 tai g2-g4 + siirtämällä f1:n lähetti pois aloitusruudusta ja tehdä sitten tornitus. -Nimestä huolimatta tornitus on "kuninkaan" siirto.


title: Snake River Plain

text: Snake River Plain () on geologinen muodostuma, joka sijaitsee pääosin Idahon osavaltiossa Yhdysvalloissa. Se on muodoltaan kaareva ja on pituudeltaan 400 kilometriä itä-länsi-suunnassa. Snakejoki kulkee alueella, ja monet Idahon suurimmista kaupungista sijaitsee tasangolla. Se voidaan jakaa itäiseen ja läntiseen osaan, jotka ovat topografisesti samanlaisia mutta eroavat rakenteellisesti.


title: Snake River Plain

text: Läntinen Snake River Plain on koilliseen osoittava hautavajoama, joka viettää selvästi tasangon keskustaa kohti. Alueen kiviaines on ryoliittipitoista tuffia sekä joki- ja järvisedimenttejä. Kerrostumien välissä on lisäksi basalttia. Itäinen Snake River Plain ei ole siirrosvyöhyke vaan se on painunut ympäröivää maastoa matalammalle tuliperäisen kivien painosta. Itäinen alue on muodostunut kvartsisista ja mafisista kivistä. Lisäksi sitä peittää 95 prosentin alueelta basaltti.


title: Snake River Plain

text: Snake River Plain on myös Yhdysvaltain ympäristönsuojeluviraston määrittelemä kolmannen tason eliömaantieteellinen alue. Se jaetaan vielä 10 pienempään alueeseen. Kasvillisuus on pääasiassa marunoita kasvavaa pensasaroa. Paikoin alueella on lisäksi karuja laavakenttiä ja maltsoja sekä "Sarcobus"-suvun kasveja kasvavaa maastoa. Maanviljelystä kannattavilla alueilla kasvatetaan sokerijuurikkaita, perunaa, sinimailasta ja viljaa sekä vihanneksia. Snakejoessa olevat Shoshonen putoukset ovat merkittävä eläinmaantieteellinen este.


title: Junzō Inohara

text: Junzō Inohara (; 31. tammikuuta 1910 Hiroshiman prefektuuri – ?) oli japanilainen maahockeypelaaja ja olympiamitalisti.


title: Junzō Inohara

text: Inohara osallistui olympialaisiin Los Angelesissa 1932, jolloin hän pelasi Japanin hopeaa voittaneessa joukkueessa. Hän oli kentällä molemmissa kahdessa joukkueensa ottelussa ja teki niissä yhteensä viisi maalia, joista neljä Yhdysvaltoja vastaan ja yhden, joukkueensa ainoan maalin Intiaa vastaan.


title: Pimeyden rakastaja

text: Pimeyden rakastaja () on ensimmäinen osa kirjasarjasta "Mustan tikarin veljeskunta", jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2005 ja se suomennettiin vuonna 2009.


title: Pimeyden rakastaja

text: Maailman viimeinen puhdasverinen vampyyri Wrath janoaa kostoa niille, jotka murhasivat hänen vanhempansa. Pian Wrath saa kuitenkin muuta ajateltavaa kun hänen luottosoturinsa kuolee räjähdyksessä. Mieheltä jää jälkeen puoliverinen tytär nimeltä Beth. Aluksi hieman vastahakoinen Wrath päättää kunnioittaa ystävänsä viimeistä toivetta tutustumalla hänen tyttäreensä ja kertomalla tälle, että hän on puoliksi vampyyri. Beth ei aluksi tajua, miksi suuri ja komea mies lähestyy häntä. Pian hän kuitenkin huomaa tuntevansa miestä kohtaan muutakin kuin tuttavallisia tunteita. Aluksi Beth luulee Wrathia jonkinlaiseksi hämäräbisneksien tekijäksi, mutta tahtomattaan hän alkaa janota miehen läheisyyttä ja kosketusta, joka uhkaa sytyttää heidät molemmat liekkeihin. Samaan aikaan rikosetsivä Butch O'Neal huokailee Bethin perään ja alkaa epäillä Bethin sekaantuneen huumeisiin tämän viettäessä aikaa mystisen, tummiin pukeutuneen miehen kanssa. Bethin muutoksen kourissa Butch joutuu heittämään teoriansa nurkkaan pelastaakseen kauniin naisen, joten hän päätyy suoraan vampyyrien tukikohtaan. Reissu ei ole ollenkaan turha, koska hän tapaa siellä kauniin vampyyrinaaraan ja ihastuu ikihyviksi. Beth ja Wrath ovat viimein löytäneet toisensa, mutta tie on mutkainen ja arvaamaton. Vihollinen on aivan nurkan takana.


title: Rimvydas Šalčius

text: Rimvydas Šalčius (s. 31. tammikuuta 1985 Kaunas) on liettualainen uimari. Hän edustaa seuratasolla kaunasilaista Silainiaita.


title: Rimvydas Šalčius

text: Šalčius on osallistunut olympialaisiin kahdesti, vuosina 2004 ja 2008. Hän kisasi molemmilla kerroilla 100 metrin perhosuinnissa ja oli Ateenassa 2004 35. sijalla ja Pekingissä 2008 jaetulla 34. sijalla.


title: Rimvydas Šalčius

text: "Lähde: Swim Rankings"


title: Ikuinen rakastaja

text: Ikuinen rakastaja () on "Mustan tikarin veljeskunta" -kirjasarjan toinen osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2006 ja se suomennettiin vuonna 2010.


title: Ikuinen rakastaja

text: Rhage on hollywoodmaisen kaunis uros, joka kantaa sisällään pelottavaa kirousta. Hän elää hyvin viriiliä ja villiä elämää. Pian Rhage kuitenkin tutustuu Maryyn, jonka pelkkä ääni saa Rhagen sekaisin. Mary Luce on kokenut kovia. Hän on sairastanut leukemian ja selvinnyt voittajana. Pian hän kuitenkin joutuu sairaalaan uusintakokeisiin ja se merkitsee vain yhtä asiaa... leukemia on palannut. Istuskellessaan eräänä iltana tapapihallaan, hän tutustuu hintelään poikaan nimeltä John Matthew. Poika on mykkä, mutta kaksikko tulee juttuun vallan loistavasti viittoenkin. Maryn naapuri Bella kiinnostuu pojasta, koska tämä kantaa soturin nimeä ja ottaa yhteyttä veljeskuntaan. He saavat käskyn saapua paikalle, jotta veljeskunta voisi ottaa selkoa pojan syntyperästä. Täysin tietämätön Mary joutuu mukaan soppaan lähtiessään Johnin tulkiksi veljeskunnan luokse. Rhage törmää Maryyn tunneleissa ja mieltyy naiseen välittömästi. Hän käskee Bellaa järjestämään heille treffit ja uskottelee Marylle olevansa tavallinen ihminen. Mary sen sijaan ei pysty kuvittelemaan, että Rhagen kaltainen mies kiinnostuisi hänestä. Sillä aikaa kun pariskunta leikkii kissaa ja hiirtä, Bella iskee silmänsä veljeskunnan soturiin. Arpiseen mieheen, jolla on mustat silmät. Soturi ei vain tunnu olevan yhtä kiinnostunut Bellasta kuin Bella hänestä. Rhage huomaa pitävänsä Marysta yhä enemmän ja Mary saa vahingon kautta tietää Rhagen olevan vampyyri. Rhage suostuttelee naisen mukaansa veljeskunnan luokse ja kaksikko lähentyy. Yhteenotoilta ei kuitenkaan vältytä. Samalla kun Maryn tila huononee, Rhage yrittää parantaa tapansa ja auttaa rakastaan selviämään sairaudestaan. Kohtalolla on kuitenkin suunnitelmia Maryn varalle.


title: Arnikit

text: Arnikit ("Arnica") on kasvisuku asterikasvien (Asteraceae) heimossa. Siihen kuuluu noin 30 lajia.


title: Arnikit

text: Pohjoismaissa tavataan kolme arnikkilajia: tunturiarnikki, lännenarnikki ja etelänarnikki. Ne ovat monivuotisia ruohokasveja, joilla on ehyet vastakkaiset lehdet ja suuret keltakukkaiset mykeröt.


title: Herätetty rakastaja

text: Herätetty rakastaja () on "Mustan tikarin veljeskunta" -kirjasarjan kolmas osa, jonka on kirjoittanut J. R. Ward (toiselta kirjailijanimeltään Jessica Bird). Kirja julkaistiin englanniksi vuonna 2006 ja se suomennettiin vuonna 2010.


title: Herätetty rakastaja

text: Entinen veriorja Zsadist kantaa yhä raskaan menneisyytensä henkisiä arpia. Hän on omistautunut täysin vihollistensa lessereiden tuhoamiseen ja hänet tunnetaan vampyyrien keskuudessa raakalaismaisena soturina.


title: Herätetty rakastaja

text: Kun Harvennuskunta kidnappaa kauniin ja jalosukuisen vampyyrinaaraan Bellan, Zsadist huomaa haluavansa pelastaa naaraan kaikin keinoin. Sattumien kautta veljeskunnan soturit saavat saavat selville Bellan olinpaikan ja onnistuvat pelastamaan hänet. Muiden soturien ihmetykseksi Zsadist vaatii, että saa hoitaa Bellaa omassa huoneessaan. Etenkään Zsadistin kaksoisveli Phury ei ole asiasta mielissään, koska hän on ihastunut Bellaan.


title: Herätetty rakastaja

text: Kun Bella on toipunut kauheista kokemuksistaan, hän yrittää lähestyä Zsadistia. Uros ei tiedä miten suhtautua Bellaan, mutta ajan kuluessa he lähentyvät. Zsadistin henkiset arvet ovat kuitenkin syvät ja hän loukkaa Bella syvästi teoillaan. Bella päättää palata kotiin veljensä ja äitinsä luokse. Muutaman kuukauden päästä naaras kuitenkin palaa takaisin veljeskunnan kartanoon ja huomaa Zsadistin muuttuneen.


title: Paljastettu rakastaja

text: Paljastettu rakastaja () on "Mustan tikarin veljeskunta" -kirjasarjan neljäs osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2007 ja se suomennettiin vuonna 2011.


title: Paljastettu rakastaja

text: Butch on ainoa ihminen, joka on koskaan päässyt veljeskunnan sisäpiiriin. Hän haluaisi auttaa veljeskuntaa sodassa lessereitä vastaan, mutta kokee kuitenkin olevansa vain tiellä. Lisäksi hän on ihastunut vampyyrinaaras Marissaan, joka kieltäytyy tapaamasta häntä.


title: Paljastettu rakastaja

text: Kun Butch poistuu kantaklubiltaan eräänä iltana, hän törmää siviilivampyyriin ja tätä ahdisteleviin lessereihin. Butch kidnapataan, mutta kidutuksesta huolimatta Butch ei suostu paljastamaan lessereille veljeskunnan salaisuuksia. Tämän vuoksi Omega päättää siirtää osan itsestään Butchiin. Myöhemmin Vishous löytää Butchin ja hänet siirretään Marissan veljen johtamalle klinikalle hoitoon. Marissalla on pahoja aavistuksia ja löytää Butchin veljensä Haversin klinikalta. Vishousin parantava käsi ja Marissan läsnäolo saavat Butchin paranemaan vähitellen.


title: Paljastettu rakastaja

text: Lääkäri Havers ei ole mielissään sisarensa miesvalinnasta ja karkottaa tämän omasta kodistaan. Epätoivoinen Marissa hakee apua veljeskunnalta ja saa väliaikaisen majapaikan heidän kartanostaan. Butchilla ja Marissalla on edessään vaikea välien selvittely: Butchin huhutaan olevan ennustuksen Tuhoaja ja se ei ole Marissan mieleen. Samaan aikaan Vishous taistelee vaikeiden päätösten kanssa, mutta Butch saapuu onneksi paikalle ajoissa.


title: Paljastettu rakastaja

text: Butch saa myös tietää, että hän on kaukaista sukua vampyyrikuningas Wrathille. Koska hänessä on vampyyrin verta, hänellä on pieni mahdollisuus selvitä muutoksesta, jonka seurauksena hänestä tulisi vampyyri. Vishous ja Wrath onnistuvat kjäynnistämään muutoksen, mutta Butch lähes kuolee siihen, selviten kuitenkin toiselle puolelle. Hän ja Marissa ottavat rajusti yhteen, ja näyttää, että lopullinen ero on käsillä. Marissa löytää kuitenkin rohkeutta sopuun puhuttuaan Bethin, Maryn ja Bellan kanssa. Butch liittyy Veljeskuntaan, ja kirjan lopussa hän ja Marissa käyvät tapaamassa hänen äitiään, joka sairastaa Alzheimerin tautia.


title: Sitomaton rakastaja

text: Sitomaton rakastaja () on "Mustan tikarin veljeskunta" -kirjasarjan viides osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2007 ja se suomennettiin vuonna 2011.


title: Sitomaton rakastaja

text: Miltä tuntuisi, jos saisit tietää, että kohtalosi olisi auttaa kokonaisen lajin säilymisessä? Vishous tapaa Kirjurineitsyen, joka on paitsi hänen äitinsä myös hyvin varma siitä, että hänen poikansa on paras mahdollinen suvunjatkaja. Vishousin pitäisi siittää neljälymmentä Valittua, jotta heidän rotunsa pääsisi kukoistamaan jälleen. Vishous ei ole ollenkaan tyytyväinen äitinsä suunnitelmiin, mutta huomaa että hänellä ei ole muita vaihtoehtoja. Vampyyrit ovat eläneet vuosituhansia salassa ihmisiltä, joten Vishousin vahingoittuminen taistelussa ja päätyminen ihmisten sairaalaan on pahin mahdollinen asia. Hän saa lääkärikseen asiantuntevan Jane Whitcombin, joka huomaa poikkeavuuksia leikatessaan Vishousia. Samalla komea ylilääkäri Manuel Manello yrittää lämmittää välejä Janen kanssa. Soturit saavat tietää Vishousin olinpaikan ja käynnistävät täysimittaisen pelastusoperaation, jossa mukaan eksyy myös vaalea lääkäri Jane. Jane on kauhuissaan kidnappauksesta eikä aluksi osaa suhtautua millään lailla tilanteeseen. Hänet suljetaan komean potilaansa kanssa samaan huoneeseen ja käsketään hoitamaan tämä kuntoon. Janen mielestä miehessä on jotain kummallista, mutta hän ei tiedä mitä. Aina niin nokkelan Janen ja karskin Vishousin välille syntyy kummallinen suhde, joka pikku hiljaa alkaa saada lämpimiä vivahteita. Kun Phury loukkaa itsensä ja Jane suostuu hoitamaan tämän kuntoon, Vishous on melkein kokonaan naisen lumoissa. Sillä aikaa kun Jane hoitaa Phurya, Vishous paljastaa Butchille yksityiskohtaisia asioita itsestään. Phury huomaa kuinka Vishous on Janen lumoissa ja tekee suuren uhrauksen suostumalla Vishousin sijasta Valittujen Esiurokseksi. Eräänä kohtalokkaana iltana Jane sattuu olemaan väärässä paikassa väärään aikaan ja joutuu ammutuksi. Vishous murtuu ja meinaa taipua äärimmäisiin keinoihin pelastaakseen Janen. Kuoleman ja elämän rajalla Jane tapaa Kirjurineitsyen, joka päättää palauttaa pojalleen tämän rakastettunsa. Jane ei kuitenkaan palaa täytenä ihmisenä. "Toisella puolella" Phury tapaa Cormian, jonka hän tuo omaan maailmaansa oppimaan uutta. Esiuroksena toimiminen kauhistuttaa häntä.


title: Land of the Lost

text: Land of the Lost on vuonna 2009 ensi-iltansa saanut tieteiskomediaelokuva, joka perustuu vuosina 1974–1976 esitettyyn samannimiseen televisiosarjaan. Elokuvan pääosia esittävät Will Ferrell, Anna Friel, Danny McBride, Jorma Taccone, John Boylan, Matt Lauer, Leonard Nimoy ja Douglas Tait. Elokuvan on ohjannut Brad Silberling. Elokuva oli taloudellinen floppi ja sai Razzie-palkinnon huonoimpana uudelleenjulkaisuna.


title: Land of the Lost

text: Rick Marshall on tiedemies, joka yhdessä kauniin tutkimusapulaisen Hollyn ja punaniska Willin kanssa ammutaan vieraaseen ulottuvuuteen, jossa dinosaurukset ja avaruuden kumipukuiset heimot ovat arkea. Aseeton ja hippihenkinen 2000-luvun kolmikko joutuu hurjaan selviytymistaisteluun rinnakkaismaailman viidakossa. Edessä siintävä maine ja sankaruus ajavat ryhmää löytämään laitteen, joka palauttaa heidät takaisin kotiin, sillä ilman sitä he jäävät ikipakolaisiksi vieraaseen ulottuvuuteen, jossa dinosaurukset ovat aina nälkäisiä.


title: Varjeltu rakastaja

text: Varjeltu rakastaja () on "Mustan tikarin veljeskunta" -kirjasarjan kuudes osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2008 ja se suomennettiin vuonna 2011.


title: Varjeltu rakastaja

text: Phuryn täytyisi panna käytäntöön kutsumuksensa, mutta hän ei pysty. Ääni hänen päänsä sisällä ja kaipaus Bellaa kohtaan eivät jätä häntä rauhaan laisinkaan. Valittu Cormia on pysynyt hänelle täysin etäisenä eikä hän tiedä miten toimia naaraan kanssa. Samaan aikaan Lash ärsyttää Qhuinnin äärirajoille ahdistelemalla Johnia. Tapahtumalla on kohtalokkaita seurauksia ja Qhuinn on pahemmassa kuin pulassa. John sen sijaan taistelee itsensä kanssa ja haaveilee kauniista vampyyrinaaraasta, joka toimii portsarina Rehvengen klubilla. Rehvengellä on omat ongelmansa ja lesserit päättävät heittää kunnolla löylyä kiukaalle. Edessä on siis taisteluita ja lisää draamaa. Cormia alkaa tympääntyä Phuryn asenteeseen ja päättää näpäyttää urosta. Pian Phury huomaa, että hänen tunteensa Cormiaa kohtaan eivät olekaan aivan mustavalkoiset. Samalla kun Cormia ja Phury selvittävät välejään, veljeskunta saa yllättävän viestin. Vastassa on langennut enkeli Lassiter, jolla on veljeksille mieluinen yllätys, Tohr on löytynyt. Phury saa viimein itseään niskasta kiinni ja he Cormian kanssa päättävät käydä Kirjurineitsyen luona. Heidän mielestään jokaisella Valitulla on oikeus päättää omasta elämästään ja heidän ihmeekseen Kirjurineitsyt on samaa mieltä. Lopulta Phury alkaa päästä eroon kummituksistaan ja saa veljeltään viestin: Nalla on syntynyt.


title: Koston rakastaja

text: Koston rakastaja () on "Mustan tikarin veljeskunta" -kirjasarjan seitsemäs osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2009 ja se suomennettiin vuonna 2012.


title: Koston rakastaja

text: Rehvenge, puoliksi vampyyri, puoliksi symphath tapaa Haversin klinikalla kauniin Ehlenan hakiessaan lisää dopamiinia symphath-puolensa aisoissa pitämiseen. Hän yrittää saada kauniin vampyyrinaaraan kanssaan illalliselle, mutta Ehlena ei lämpene ajatukselle. Kaksikko kuitenkin lähentyy ja Ehlena saa potkut klinikalta pihistäessään Rehvengelle antibiootteja ilman reseptiä. Potkut ovat Ehlenalle paha paikka, koska hänen on yritettävä elättää itsensä lisäksi sairas isänsä. Samaan aikaan Wrathilla ja Bethillä on ryppyjä rakkaudessa. Wrath on taistellut salaa ja se ei miellytä Bethiä. Lopulta Wrath sokeutuu kokonaan. Ylhäisöön kuuluva Montrag pyytää Rehvengeä tappamaan Sokean kuninkaan, mutta Rehvenge päättää kieltäytyä herkullisesta tarjouksesta ja pestaa Xhexin tappamaan miehen. Samaan aikaan Lash yrittää menestyä huumebisneksessä ja Rehvenge on hänen listallaan seuraavana. Kun Rehvengen äiti kuolee ja hän tajuaa tuntevansa Ehlenaa kohtaan enemmän kuin uskalsi kuvitellakaan, käynnit symphath-prinsessan luona raastavat häntä entistä enemmän. John ja Xhex pääsevät puolestaan intiimeihin väleihin keskenään, mutta sitten Xhex kohtelee vampyyria kehnosti ja saa Johnin poissa tolaltaan. Kun tilanne kärjistyy, Rehvenge lavastaa kuolemansa. Ehlena aistii miehen olevan elossa ja yhdessä Xhexin ja veljeskunnan kanssa he alkavat suunnitella pelastusoperaatiota symphathien siirtokunnasta. Taistelun tuoksinnassa Lash sieppaa Xhexin ja katoaa. Ehlena ja Rehvenge saavat toisensa.


title: Minun rakastajani

text: Minun rakastajani () on "Mustan tikarin veljeskunta" -kirjasarjan kahdeksas osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2010, ja se ilmestyi suomeksi 2012. Kirja kertoo John Matthew'n ja Xhexin tarinan.


title: Minun rakastajani

text: Menneisyyden traumoista hiljalleen parantuva John Matthew ei pysty unohtamaan räväkkää Xhexiä, mutta mahdollisuudet naaraan löytämiseksi ovat käytännössä nolla ja se saa uroksen epätoivoiseksi. Ilkeä Lash pitää edelleen vankina kaunista naarasta, jota hän käyttää törkeästi hyväkseen omien tarpeidensa tyydyttämiseksi. Kun John ja Xhex viimein löytävät toisensa, heillä on vielä edessään mutkikkaiden suhdekiemuroiden solmu, joka vaatii heiltä molemmilta suuria ponnistuksia. Xhex tapaa myös äitinsä ensimmäisen kerran. Kaiken sen keskellä Qhuinn riutuu epätoivoisuuden meressä katsellessaan serkkunsa Saxonin ja ystävänsä Blayn kuhertelua.


title: Wikioppiminen

text: Nimitystä wikioppiminen on alettu käyttää sellaisten uudenlaisten oppimistapojen ja -ympäristöjen yhteydessä, joissa korostetaan omaehtoisuutta sekä oppijoiden keskinäistä vuorovaikutusta ja joka on Internet-välitteistä. Wiki sanana viittaa verkkosivustoon, jota käyttäjät voivat haluamallaan tavalla muokata. Wikioppiminen eroaa monin tavoin formaalista, niin kutsutusta ”perinteisestä” oppimisesta. Tere Vadén ja Juha Suoranta esittävät, että wikioppiminen suhteutuu formaaliin oppimiseen samoin, kuin Wikipedia ensyklopediaan. Wikioppimiselle olennaisia piirteitä ovat muun muassa osallistumisen vapaaehtoisuus, osallistujien lähtökohtainen tasa-arvo, auktoriteetittomuus sekä ongelmalähtöisyys.


title: Wikioppiminen

text:
Esimerkiksi Ken Robinson katsoo, että formaali koulutusmalli syntyi teollistuvan yhteiskunnan tarpeisiin. Tuon ajan sivistyksellistä ilmapiiriä luonnehti valistuksen ihanne ja taloudellista tilannetta teollinen vallankumous. Teollisuusyhteiskuntaan sopinut koulutusjärjestelmä ei kuitenkaan vastaa enää tietoyhteiskunnan tuottamiin (työ)elämän tarpeisiin, eikä tutkinto ole enää samalla tavoin tae työpaikasta. Niinpä wikioppimisen periaatteiden soveltamisesta myös Suomen kouluissa käydään keskustelua .
Suuri osa oppimisesta tapahtuu kuitenkin informaalisti ja satunnaisesti arkipäiväisissä tilanteissa , ja yksi tällaisen arkipäiväisen oppimisen alue on Internetiin syntynyt wikimaailma. Wikioppimisesta puhuttaessa ei siten tule ajatella, että kaikki sen periaatteet tulisi siirtää tai olisivat sellaisinaan siirrettävissä suoraan koulumaailmaan.


title: Wikioppiminen

text: Wikioppimista ja formaalia oppimista voidaan vertailla seuraavasti:


title: Wikioppiminen

text: Ohjaus: Formaali oppiminen etenee opetussuunnitelman mukaan. Opetussuunnitelmassa on eritelty oppimistavoitteet sekä niiden tavoiteajat. Wikioppimisessa opetussuunnitelmaa ei ole. Siitä ei säädetä lailla, vaan se on vapaata ja organisoimatonta .


title: Wikioppiminen

text: Osallistuminen: Formaaliin opetukseen osallistumisesta määrää oppivelvollisuus. Wikioppiminen oppiminen tapahtuu vapaaehtoisen osallistumisen pohjalta. Wikioppimisessa pyritään keskustelevaan ympäristöön, jossa oppijoita kuunnellaan, kannustetaan osallistumaan kansalaisyhteiskuntaan sekä katsomaan sitä kriittisesti .


title: Wikioppiminen

text: Julkisuus: Oppimisympäristön jatkumolla inklusiivisuus-eksklusiivisuus kuvataan sitä, missä määrin joitakin erityisryhmiä (esim. kehitysvammaisia) voidaan sulkea oppimisympäristön ulkopuolelle . Wikioppiminen on sikäli hyvin inklusiivista, että siihen osallistuvalta vaaditaan vain luku- ja kirjoitustaito sekä välttävä tietokoneen käyttötaito .


title: Wikioppiminen

text: Hierarkia: Wikioppimisessa ei ole erityistä, hierarkkisesti ylempää opettajaa, vaan oppiminen on vertaisoppimista . Jo vertaisoppiminen sanana sisältää tasa-arvolatauksen: kaikki osallistujat ovat keskenään yhdenvertaisia ”opettajia”. Formaalissa oppimisessa taas sovelletaan lähes aina opettaja- tai tutorjohtoisuutta .


title: Wikioppiminen

text: Informaationvälitys: Formaali oppiminen usein painottaa informaation siirtämistä hierarkiassa ylemmältä opettajalta oppilaalle muistiinpanojen muodossa. Wikioppiminen sen sijaan perustuu keskustelulle ja tekemiselle, johon parhaimmillaan sisältyy informaation hakua sekä eri lähteiden vertailua. Lisäksi siinä pyritään löytämään syy-seuraus -suhteita eri ilmiöiden välillä. Korkea-asteen oppilaitoksissa käytännöt ovat usein wikioppimiskäytäntöjä. Tosin esimerkiksi Juha Suoranta sanoo, että yliopistoissakin toimitaan oppivelvollisuusoppimisen puitteissa .


title: Wikioppiminen

text: Arviointi: Wikioppimisessa ei arvostella yksilöiden suorituksia ulkoisin perustein, vaan katsotaan saavutetun tiedon tai taidon toimivuutta ja hyödyllisyyttä käsillä olleen tehtävän kannalta .


title: Wikioppiminen

text:
Epistemologia:
Oppiainelähtöisyys vs. ongelmalähtöisyys:
Wikioppimisessa oppiainerajoja pidetään keinotekoisina ja niiden katsotaan haittaavan asiakokonaisuuksien haltuun saamista . Wikioppimisessa edetään ongelmalähtöisesti oppiainelähtöisyyden sijaan, ja ilmiöitä tarkastellaan teemoittain .


title: Wikioppiminen

text:
Varmuus vs. reflektiivinen epävarmuus:
Wikien toimintaperiaatteen (vapaa muokattavuus) huomioiden wikioppimisessa on tavallaan sisään koodattuna reflektiivinen epävarmuus. Tämä tarkoittaa sitä, että wikien sisältämää informaatiota ei yhtä helposti oteta itsestään selvästi totena kuin vaikkapa printtimedian kohdalla. Oppijan on itse arvioitava tiedon luotettavuutta sekä oltava valmis kyseenalaistamaan se.


title: Wikioppiminen

text:
Asiantuntijuus vs. kollektiivinen älykkyys:
Wikioppimisessa ei voida enää puhua perinteisessä mielessä järjestelmäkoulutuksen tuottamasta asiantuntijaeliitistä. Sen tilalle tulevat kaikkien kansalaisten tietovarannot, joita yhdistämällä kootaan oppimisresursseja kaikkien käytettäväksi.


title: Wikioppiminen

text:
Folksonomia vs. taksonomia:
Tietoa ja tietämystä luodessaan wikioppijat luovat myös tiedon luokat. Formaalissa oppimisessa uusi tieto yleisimmin liitetään vanhaan luokitukseen.


title: Wikioppiminen

text: Etiikka: Siinä, missä tasa-arvoistuminen on formaalin oppimisen tavoite, on tasa-arvo wikioppimisessa lähtökohta. Tämä tarkoittaa kaikkien (luku- kirjoitus- ja tietokoneen käyttötaitoisten) mahdollisuutta osallistua oppimistapahtumaan huolimatta muista henkilökohtaisista ominaisuuksista.


title: Wikioppiminen

text:
Wikioppiminen herättää paljon vastustusta, varsinkin, kun keskustellaan sen soveltamisesta peruskoulussa. Esimerkiksi vapaaehtoisuus ei ole mahdollinen sellaisenaan peruskouluun sovellettava periaate. Haasteena siinä on myös se, kuinka yksilön osaaminen osoitetaan, mikäli tutkinnot ole yhteneviä tai niitä ei ole ylipäätään. Osaaminen on kuitenkin osoitettava, ja onko tämä mahdollista, jos ei ole kirjausta oppimistuloksista.
Wikioppimisen yhteydessä herää huoli myös tiedon luotettavuudesta. Wikimaailman ehkä merkittävin esimerkki, Wikipedia, toimii tästä hyvänä esimerkkinä. Wikipedian luotettavuuteen kohdistunut Wikipedian kritiikki on vastauksineen sovellettavissa myös muihin wikeihin: artikkeleita kirjoittavat harrastelijat, esiintyy sabotaasia ja kiistanalaisista aiheista kirjoitetaan yksipuolisesti ym.


title: Wikioppiminen

text:
Vaikka wikioppiminen etenee ohjelmallisesti ilman opetussuunnitelmaa, voidaan siitä paljastaa eräänlainen piilo-opetussuunnitelma: Wikioppimisen voi katsoa valmistavan tietotyöläisiä ”luovan talouden” palvelukseen. Piilo-opetussuunnitelman pääkohtia ovat mm. aktiivisuus, vuorovaikutus, teknologian välttämätön käyttö sekä tekstien käyttöön perustuva tekeminen.
Toisaalta on myös hyvä muistaa, että eri maiden opiskelukulttuurien välillä on huomattavia eroja. Puhutaan suuren valtaetäisyyden maista ja epävarmuutta voimakkaasti välttävistä maista, joissa opiskelu on opettajakeskeistä ja joissa opettajien oletetaan olevan asiantuntijoita, joilla on hallussaan vastaukset kaikkiin kysymyksiin. Näissä kulttuureissa opetus on pitkälle henkilöitynyttä, eikä tietoa nähdä persoonattomana totuutena, vaan opettajan henkilökohtaisena viisautena. Suomi lukeutuu pienen valtaetäisyyden maihin, joissa opettajien rooli on jo lähtökohtaisesti tasa-arvoisempi oppilaisiin nähden. Oppilaiden odotetaan esim. puhuvan luokassa ilman erillistä kehotusta, kysymään ja väittelemään sekä löytämään itse omat älylliset polkunsa, mitä ei suuren valtaetäisyyden maiden opetuskulttuurissa hyväksytä.


title: Kaavinjärvi

text: Kaavinjärvi on keskikokoinen järvi joka sijaitsee Pohjois-Savossa Kaavilla. Sen pinta-ala on 21,047 km², syvyys 41,9 m, keskisyvyys 9,06 m, tilavuus 0,191 km³, rantaviiva 126,56 km ja korkeustaso 101 metriä.


title: Kaavinjärvi

text: Kaavinjärven ja Saimaan välillä on laivaväylä, joka kulkee Rikkaveden ja Juojärven kautta. Kaavinjärvellä on useita rantautumispaikkoja veneilijöille. Kaavinjärvi on Vaikkojoen vesiretkeilyreitin päätepiste.


title: Kaavinjärvi

text: Kaavin vierasvenesatama sijaitsee suojaisessa paikassa Kirkkoselän Lukkarinlahdessa Kaavinjärven pohjoispäässä. Etäisyys keskustan palveluihin on noin 800 metriä. Tuloväylän syvyys on 1,5 metriä. Satamassa on veneluiska, telaranta, vesipiste, wc-jätepiste sekä vieraslaituri peräpoijuilla ja sivukiinnitysmahdollisuudella. Paikka soveltuu sekä tilapäiseen oleskeluun sekä yöpymiseen.


title: Kaavinjärvi

text: Mönkkössaaren rantautumispaikka sijaitsee Kaavinjärven pohjoispäässä. Saaressa on grillikatos ja puuvarasto sekä WC.


title: Kaavinjärvi

text: Melttusvirran retkisatama sijaitsee Kaavinjärven itäosassa pohjoiseen pistävän Ronkalanlahden pohjukassa. Tuloväylän syvyys on 1,2 metriä. Satama soveltuu sekä tilapäiseen oleskeluun että yöpymiseen. Melttusvirran silta (maantie 573 Kaavilta Outokumpuun) on sataman läheisyydessä. Melttusvirran retkisatamassa on nuotiokatos, käymälä, jätepiste, kelluva betoniponttonilaituri peräpoijuineen, veneluiska, telaranta sekä uimaranta pukukoppeineen.


title: Kaavinjärvi

text: Kaavinkosken retkisatama sijaitsee Kaavinkosken länsirannalla, Kaavinjärven ja Rikkaveden välissä. Tuloväylän syvyys on 1,5 metriä. Kaavinkosken retkisatamassa on laiturin lisäksi mm. poijupaikkoja, veneenlaskupaikka, uimaranta, kota, jätepiste, käymälä ja pysäköintipaikka autoille. Kaavinkosken satama soveltuu sekä tilapäiseen oleskeluun että yöpymiseen.


title: Kaavinjärvi

text: Kaavinjärvi kuuluu Kaavi-Juojärven yhteislupa-alueeseen. Siihen kuuluvat myös muut alueen lähijärvet: Juojärvi, Rikkavesi sekä Pohjois-Karjalan puolella Outokummun alueen pienvedet.


title: Kaavinjärvi

text: Kalastusmenetelmiä Kaavinjärvellä ovat onkiminen, pilkkiminen, uistelu, heittokalastus, verkkokalastus sekä katiskakalastus.


title: Kaavinjärvi

text: Kaavinjärven kalalajistoon kuuluvat ahven, hauki, kirjolohi, kuha, järvitaimen, järvisiika, särki, säyne ja muikku. Myös jokirapu kuuluu vesistön lajeihin.


title: Kaavinjärvi

text: Kaavinjärvi oli osa vuonna 1595 solmittua Ruotsin ja Venäjän välistä Täyssinän rauhan rajalinjaa. Täyssinän rauhan rajakivi on yhä nähtävissä Kaavinjärven pohjoispäässä Kaavin kirkonkylän länsilaidalla. Rajakivi on mannerjään paikalleen kuljettama kiillegneissilohkare. Kivellä on suuri historiallinen arvo, sillä se on ollut Suomen itärajan merkkinä vuodet 1595 - 1617.


title: Laurens van der Post

text: Laurens van der Post (13. joulukuuta 1906 Philippolis, Etelä-Afrikka – 15. joulukuuta 1996 Lontoo, Britannia) oli eteläafrikkalainen kirjailija, joka asui Britanniassa. Hän kirjoitti useita kirjoja, joiden aiheena oli oma kotimaa ja matkat sekä oleskelu ulkomailla, esimerkiksi kaksi vuotta sotavankina Japanissa.


title: Laurens van der Post

text: Van der Post kuvasi kiehtovasti ja runollisesti luontoa ja kansanelämää ja kohdisti usein huomionsa eri maden yhteiskunnallisiin ja poliittisiin oloihin, muun muassa teoksessa "Uhkaretki tuntemattomaan" ("Venture to the interior", 1951), "The Heart of the Hunter" (1961), "Matka Venäjälle" (1964) ja "The Night of the New Moon: August 6, 1945 ... Hiroshima (1970).


title: Laurens van der Post

text:
Roamaaneissa hän tuo usein esiin voimakkaan vastenmielisyyden rotusyrjintää kohtaan. Hänen teostensa pohjalta on tehty kaksi elokuvaa, "Matka aavikon halki" (1993, teokset "A Story Like the Wind" ja "A Far Off Place"), sekä
"Merry Christmas Mr. Lawrence" (1983, romaani "The Seed and The Sower")


title: Helena Futtari

text: Eila Helena Futtari (19. lokakuuta 1919 Kokemäki – 22. syyskuuta 1973 Porvoo) oli suomalainen näyttelijä, lausuntataiteilija ja lausunnanopettaja.


title: Helena Futtari

text: Helena Futtarin vanhemmat olivat maanviljelijä Hannes Futtari ja Elina Turro. Ylioppilaaksi tulonsa jälkeen Futtari teki opintomatkoja Euroopan taidekeskuksiin. Hän toimi lausunnanopettajana Kuopiossa, Helsingissä ja Kotkassa. Vuosina 1956–1960 hän oli kiinnitettynä Intimiteatteriin. Futtari työskenteli vierailevana näyttelijänä Suomen Kansallisteatterissa ja Kotkan kaupunginteatterissa.


title: Helena Futtari

text: Futtarin näyttämötehtäviä olivat muun muassa Herrojen Eeva (kappaleessa "Kihlaus"), rouva Tabret ("Pyhä liekki"), rouva Vuorinen ("Kunnioittaen"), Ama ("Suezin itäpuolella") ja Varja ("Kirsikkapuisto"). Näytelmässä "Niskavuoren Heta" hän tulkitsi nimiosan.


title: Helena Futtari

text:
Valkokankailla Futtari nähtiin kolmeen otteeseen. Kolmiodraamassa "Sillankorvan emäntä" hän teki vahvan roolitulkinnan maalaistalon
valtiattarena. Lisäksi hänellä oli radio- ja televisiotehtäviä.


title: Helena Futtari

text: Helena Futtarin puoliso oli hovioikeudenneuvos Hannes Hartikainen. Hänellä on tytär, Elina Maaria (s. 1961).


title: Taideyliopisto

text: Taideyliopisto (ruots. "Konstuniversitetet", engl. "University of the Arts Helsinki") on vuoden 2013 alussa aloittanut suomalainen taideyliopisto. Se on edustamillaan aloilla muutamia poikkeuksia lukuun ottamatta Suomen ainoa yliopistotasoinen koulutusyksikkö. Taideyliopisto toimii pääosin Helsingissä, mutta sillä on toimintaa myös Kuopiossa (kirkkomusiikin koulutus) ja Seinäjoella Seinäjoen yliopistokeskuksessa (populaari- ja kansanmusiikin koulutus).


title: Taideyliopisto

text: Yliopistoon kuuluu kolme akatemiaa: "Taideyliopiston Kuvataideakatemia" (vuoteen 2013 "Kuvataideakatemia"), "Taideyliopiston Sibelius-Akatemia" (vuoteen 2013 "Sibelius-Akatemia") ja "Taideyliopiston Teatterikorkeakoulu" (vuoteen 2013 "Teatterikorkeakoulu"). Opiskelijoita niissä on yhteensä noin 2000.


title: Taideyliopisto

text: Yliopiston mukaan yhdistymisen tarkoituksena on vahvistaa kansallisesti ja kansainvälisesti yliopistotasoista taidealojen opetusta ja tutkimusta sekä taiteellista toimintaa. Lisäksi sen avulla pyritään lisäämään mahdollisuuksia vaikuttaa yhteiskunnan kehittämiseen taiteen avulla.


title: Taideyliopisto

text: Taideyliopiston rehtorina toimii Jari Perkiömäki ja hallituksen puheenjohtajana Heikki Lehtonen.


title: Taideyliopisto

text: Taideyliopisto perustettiin 1.1.2013, kun Kuvataideakatemia, Sibelius-Akatemia ja Teatterikorkeakoulu yhdistyivät.


title: Taideyliopisto

text: Taideyliopiston perustamisesta oli keskusteltu kauan. Jo 1980-luvulla valmisteltiin niin sanottua Pasila-projektia, jossa samalle tontille oli tarkoitus sijoittaa Sibelius-Akatemian, Taideteollisen korkeakoulun ja Teatterikorkeakoulun tilat. Taideyliopistojen yhdistämisestä keskusteltiin myös lähes koko 2000-luku.


title: Taideyliopisto

text: Vuonna 2010 opetus- ja kulttuuriministeriö teetti taideyliopistoselvityksen, jonka tavoitteena oli vahvistaa taideyliopistojen roolia taiteen ja kulttuurin laadun, vaikuttavuuden ja kansainvälisen kilpailukyvyn vahvistamisessa. Marraskuussa 2011 Kuvataideakatemian, Sibelius-Akatemian ja Teatterikorkeakoulun hallitukset hyväksyivät yhdistymisen.


title: Taideyliopisto

text: Taideyliopiston kolmen akatemian juuret ovat syvällä suomalaisen taidekoulutuksen ja taiteen historiassa.


title: Taideyliopisto

text: Kuvataideakatemian varhaisin edeltäjä oli Suomen Taideyhdistyksen piirustuskoulu, joka aloitti toimintansa Euroopan mullistusten vuonna 1848. Ensimmäiset kansallisesti ja kansainvälisesti merkittävät taiteilijamme Albert Edelfeltistä Axel Galléniin, Helene Schjerfbeckistä Ellen Thesleffiin opiskelivat Taideyhdistyksen piirustuskoulussa. Vuodesta 1939 akatemia toimi Suomen Taideakatemian säätiön alaisuudessa nimellä Suomen Taideakatemian koulu. Koulu valtiollistettiin ja nimi muutettiin Kuvataideakatemiaksi vuonna 1985. Kuvataideakatemia muuttui korkeakouluksi vuonna 1993 ja vuonna 1998 siitä tuli yliopisto.


title: Taideyliopisto

text: Sibelius-Akatemia perustettiin Helsingin Musiikkiopiston nimellä vuonna 1882 yksityisestä aloitteesta. Yksi oppilaista oli Jean Sibelius, jonka mukaan oppilaitos myöhemmin nimettiin. Opiston nimi muutettiin Helsingin konservatorioksi vuonna 1924 toiminnan laajennuttua. Vuonna 1939 otettiin käyttöön nimi Sibelius-Akatemia. Valtion laitos Sibelius-Akatemiasta tuli vuonna 1980 ja yliopisto vuonna 1998.


title: Taideyliopisto

text: Teatterikorkeakoulun juuret ovat Suomen ensimmäisessä teatterikoulussa, joka toimi vuosina 1866–1868 Nya Teaternin yhteydessä. Ruotsinkielinen teatterikoulu, Svenska Teaterskolan, perustettiin vuonna 1908 Svenska Teaternin yhteyteen. Suomenkielisiä näyttelijöitä koulutettiin vuosina 1904–1940 Suomen Kansallisteatterin oppilaskoulussa sekä yksityisessä Suomen Näyttämöopistossa. Vuonna 1943 aloitti toimintansa Suomen Teatterikoulu. Teatterikorkeakoulu perustettiin vuonna 1979, jolloin suomenkielinen ja ruotsinkielinen teatterikoulu yhdistettiin valtiolliseksi, kaksikieliseksi Teatterikorkeakouluksi.


title: Taideyliopisto

text: Taideyliopisto tarjoaa yli 30 koulutusohjelmaa musiikin, kuvataiteen, teatterin ja tanssin aloilta. Haku Taideyliopistoon tapahtuu kerran vuodessa. Lisätietoa ja hakuohjeet löytyvät Taideyliopiston verkkosivuilta.


title: Taideyliopisto

text: Taideyliopisto antaa taiteen ylintä koulutusta ja harjoittaa tutkimusta sekä taiteellista toimintaa. Kandidaatin-, maisterin- ja tohtorintutkintoon tähtäävien opintojen lisäksi Taideyliopisto tarjoaa avointa opetusta ja täydennyskoulutusta. Taideyliopiston Sibelius-Akatemiassa on myös nuorisokoulutusta.


title: Taideyliopisto

text: Taideyliopisto järjestää vuosittain yli 1 000 konserttia, esitystä ja näyttelyä. Lisätietoa tapahtumista Taideyliopiston tapahtumakalenterista.


title: Taideyliopisto

text: Taideyliopistossa voi suorittaa kandidaatin-, maisterin- ja tohtorintutkinnon kuvataiteen, musiikin, teatterin tai tanssin alalta.


title: Taideyliopisto

text: "Kts. myös: Taidealan yliopistotutkinnot"


title: Taideyliopisto

text: Taideyliopiston ylioppilaskunta (TaiYo) on jäsentensä palvelu- ja etujärjestö. Taideyliopiston ylioppilaskuntaan kuuluvat kaikki Taideyliopiston opiskelijat, jotka suorittavat alempaa tai ylempää korkeakoulututkintoa jossakin Taideyliopiston kolmesta akatemiasta. Taideyliopiston ylioppilaskunta syntyi 1.1.2013, kun Kuvataideakatemian, Sibelius-Akatemian ja Teatterikorkeakoulun ylioppilaskunnat yhdistyivät. Taideyliopiston ylioppilaskunta on koko Suomen ainoa yksinomaan taideopiskelijoista koostuva ylioppilaskunta.


title: Taideyliopisto

text: Edunvalvonnan lisäksi Taideyliopiston ylioppilaskunta ylläpitää Vapaan taiteen tilaa, jossa Taideyliopiston opiskelijat voivat järjestää omia näyttelyitä, esityksiä ja tapahtumia. Tila sijaitsee Helsingissä Katri Valan puiston väestönsuojassa.


title: Vienansara

text: Vienansara ("Carex atherodes") on kasvilaji sarojen suvussa. Se on luokiteltu Suomessa silmälläpidettäväksi (NT) lajiksi ja se on myös yksi Suomen kansainvälisistä vastuulajeista.


title: Vienansara

text: Vienansara kasvaa 60–150 senttimetriä korkeaksi. Sen lehdet ovat tummanvihreät ja 4–8 millimetriä leveät. Lehtien alapinta ja lehtitupet ovat karvaiset. Vienansaran kukintotähkät ovat tiiviit ja pystyt, hede- ja emitähkät ovat 4–8 cm pitkiä. Pullakot ovat 6–9 mm pitkät ja niiden suuodassa on hyvin selvä lovi. Laji muistuttaa karvasaraa ("Carex hirta"), johon verrattuna vienansaran pullakot ovat karvattomat.


title: Vienansara

text: Vienansaran kasvupaikkoja ovat puronvarsilehdot, rehevät korvet ja lähteiköt. Suomessa se on varsin harvinainen ja kasvaa Etelä-Lapin korkeudelle.


title: Oktadekaani

text: Oktadekaani eli n-oktadekaani (CH) on 18-hiilinen suoraketjuinen alkaani. Se on huoneenlämmössä (20 °C) olomuodoltaan väritöntä -valkeaa, palavaa, kiinteää ainetta. Oktadekaanin rakennekaava on CH(CH)CH, moolimassa 254,49 g/mol, sulamispiste 26–29 °C, kiehumispiste 317 °C, tiheys 0,777 g/cm (vesi = 1,0 g/cm), leimahduspiste 154 °C, itsesyttymislämpötila 235 °C ja CAS-numero 593-45-3.


title: Oktadekaani

text: Yhdistettä esiintyy kasveissa ja kasvien tuoksuissa sekä semiokemikaalina eliöiden viestinnässä.


title: Elisabet Schönaulainen

text: Elisabet Schönaulainen (1129 Köln – 18. kesäkuuta 1164 Schönaun luostari, Strüth) oli saksalainen nunna ja pyhimys.


title: Elisabet Schönaulainen

text: Elisabet kuului Nassaussa Schönaussa sijainneeseen luostariin, ja hänet tunnettiin näyistään, joissa hän näki Raamatun kertomuksia ja vastaanotti jumalallisia ilmestyksiä. Hän sai näyn yhdentoistatuhannen neitsyen legendasta. Hän puuttui aikakauden siveelliseen rappioon ja osallistui jossain määrin ajan poliittisiin paaviuskiistoihin, luultavasti veljensä Ekbertin vaikutuksesta, joka oli Schönaun benediktiiniluostarin apotti. Veli on kirjoittanut muistiin Elisabetin tarinan ja tämän ilmestykset.


title: Army of Mushrooms

text: Army of Mushrooms on Infected Mushroomin kahdeksas studioalbumi, joka julkaistiin 8. toukokuuta 2012.


title: Niitto

text: Niitto on korkean ruohovartisen kasvuston katkaisua. Se voi tapahtua käsin viikatteella tai sirpillä tai koneistetussa maataloudessa traktorin voimanottoon liitetyllä niittokoneella. Myös viljalajit ovat kasvitieteellisessä mielessä ruohoja. Heinä jätetään niiton jälkeen yleensä kuivumaan, viljakasvusto sen sijaan kerätään pois ja puidaan. Vilja voidaan puida eri pituiseen sänkeen.


title: Niitto

text: Eräissä kielissä on niiton aikaan kukkiville kasveille annettu tähän viittaavia nimiä.


title: Helinä Häkkänen-Nyholm

text: Helinä Häkkänen-Nyholm (s. 26. huhtikuuta 1971 Helsinki) on oikeuspsykologian dosentti (Itä-Suomen yliopisto), kriminaalipsykologian dosentti (Helsingin yliopisto), tietokirjailija, erityistason psykoterapeutti ja seksuaalineuvoja. Hän toimii toimitusjohtajana, psykoterapeuttina ja oikeuspsykologian erityisasiantuntijana psykologi- ja lakiasiantoimisto PsyJuridica Oy:ssä.Vuosina 2002–2011 hän työskenteli keskusrikospoliisissa erikoistutkijana sekä Suomen Akatemian tutkijana ja toimi Helsingin yliopiston käyttäytymistieteiden laitoksella oikeuspsykologian tutkimusryhmän vetäjänä ja vastuututkijana. Häkkänen-Nyholm on osallistunut lukuisiin merkittäviin oikeustapauksiin todistajan tai poliisia auttavan asiantuntijan roolissa. Hän on tehnyt yhteistyötä FBI:n kanssa ja poliisi- ja syyttäjäviranomaisten kanssa muun muassa Belgiasta, Ruotsista, Isosta-Britanniasta, Virosta, Liettuasta, Latviasta, Etelä-Afrikasta ja Australiasta. Suomessa hän oli aktiivisesti mukana vainoamista koskevan lain valmistelussa.


title: Helinä Häkkänen-Nyholm

text: Häkkänen-Nyholm on toimittanut tai kirjoittanut kolme kirjaa;: vuonna 2015 julkaistun kirjan "130 kysymystä avioerosta: psykologin ja lakimiehen opas hyvään eroon (Readme.fi)"", vuonna 2012 John Wiley & Sons -kustannusyhtiön julkaiseman Psychopathy and Law: A Practitioner's Guide" -kirjan "sekä" Editan vuonna 2009 julkaiseman kirjan "Psykopatia". Hänellä on yli 40 kansainvälisissä ja kotimaisissa tiedelehdissä julkaistua artikkelia.


title: Psykopatia (kirja)

text: Psykopatia on vuonna 2009 ilmestynyt psykologi Helinä Häkkänen-Nyholmin toimittama kirja, joka käsittelee sitä, mitä psykopatia on ja mistä se voi johtua. Kirjassa kerrotaan arviointimenetelmistä ja psykopatian yhteyksistä muihin psyykkisiin häiriöihin ja sen ilmenemismuodoista. Kirja käsittelee psykopatiaa työ- ja perhe-elämässä, rikostutkinnassa ja oikeusprosessissa sekä myös vankeinhoidon ja psykiatrisen hoidon näkökulmasta.


title: Psykopatia (kirja)

text: Kirjan kirjoittajina on sen toimittajan Häkkänen-Nyholmin lisäksi 14 aihepiirin asiantuntijaa, psykologeja, psykiatreja sekä varatuomari. Kirjoittajat ovat kirjoittaneet aiheesta lukuisia tiedeartikkeleita ja hoitaneet ja tutkineet psykopaatteja.


title: Psykopatia (kirja)

text: Kirjassa käsitellään psykopatian teoreettista ja empiiristä perustaa sekä kuvaillaan käytännön sovellutusalueita. Kirja on tarkoitettu eri alojen ammattilaisille ja opiskelijoille sekä myös kenelle tahansa, joka kohtaa psykopaatin omassa elämässään.


title: Psykopatia (kirja)

text: Kirjan mukaan psykopatia liittyy erityisen voimakkaasti ns. B-ryhmän persoonallisuushäiriöihin (epäsosiaalinen, huomionhakuinen, epävakaa ja narsistinen). Psykopatian hoitotuloksista ei ole tieteellistä näyttöä, vaikka jokseenkin kaikkia hoidon menetelmiä on kokeiltu, tuloksetta, ja siksi hoitoon ryhtymistä ei erityisemmin suositella. Olennainen syy on hoitomotivaation puute, koska psykopaatti ei koe olevansa sairas. Psykopaatti voi pinnallisesti katsoen menestyä elämässä, sillä hän pystyy häpeilemättä käyttämään toisia ihmisiä hyväkseen. Hän ei myöskään tunnetasolla ymmärrä jäävänsä mistään paitsi. Siksi kirja pyrkiikin erityisesti auttamaan psykopatian tunnistamisessa, joskin myös hoidossa kokeiltuja menetelmiä kuvataan tiivistelmänomaisesti.


title: RFA Tidepool

text: RFA Tidepool (viirinumero A76) oli Britannian kuninkaallisen tukilaivaston () Tide-luokan laivaston tankkeri, jollaisena sen tärkein tehtävä oli tankata muita laivaston aluksia merellä. Aluksella oli pitkä ura 1960-luvun alusta aina palveluksesta poistoonsa 1982 saakka.


title: RFA Tidepool

text: Alus tilattiin 28. helmikuuta 1961 Hawthorn Leslie and Companyltä ja sen köli laskettiin saman vuoden lopulla 4. joulukuuta. Alus laskettiin vesille vuotta myöhemmin 11. joulukuuta ja se valmistui 28. kesäkuuta 1963.


title: RFA Tidepool

text:
"RFA Tidepool" otti osaa Turskasotiin, Beiran valvontaan 1970-luvulla. Vuonna 1982 Falklandin sodan syttyessä alus oli matkalla Chileen romutettavaksi. Alus palautettiin Britannialle ja se osallistui sotatoimiin.
Alus poistettiin palveluksesta 13. elokuuta 1982 ja se luovutettii vielä samana päivänä Chilelle, joka liitti sen laivastoonsa nimellä "Almirante Jorge Montt".


title: Adolf Engström

text: Carl Adolf Engström (17. helmikuuta 1855 Vöyri – 19. kesäkuuta 1924 Helsinki) oli suomalainen insinööri, vuorineuvos ja yritysjohtaja.


title: Adolf Engström

text: Engströmin vanhemmat olivat varamaanmittari Otto Leonard Engström ja Adolfina Kristina Taxell. Hän pääsi ylioppilaaksi Helsingin ruotsalaisesta normaalilyseosta 1874 ja suoritti koneinsinööritutkinnon Polyteknillisessä opistossa 1877. Engström suoritti tekniikan opintoja myös ulkomailla.


title: Adolf Engström

text: Adolf Engström oli rautatiehallituksen konejohtajan apulaisena 1895–1900, Hietalahden Laivatelakka- ja Konepaja Oy:n toimitusjohtajana vuosina 1900–1919 ja toimi Suomen Metalliteollisuuden Työnantajaliiton johtokunnan puheenjohtajana 1911–1919. Ennen Hietalahden laivatelakkaa hän johti kivialan yritys Ab Granit Oy:tä.


title: Adolf Engström

text: Engström vaikutti myös paikallispolitiikassa: hän istui Helsingin kaupunginvaltuustossa 1903–1911. Vuorineuvoksen arvo Engströmille myönnettiin vuonna 1917.


title: RFA Blue Rover

text: RFA Blue Rover (viirinumero A270) oli Britannian kuninkaallisen tukilaivaston () Rover-luokan laivaston tankkeri, jollaisena sen tärkein tehtävä oli tankata muita laivaston aluksia merellä. Aluksella oli pitkä ura 1970-luvun alusta aina palveluksesta poistoonsa 1993 saakka.


title: RFA Blue Rover

text: Alus tilattiin tammikuussa 1968 Swan Hunterilta Tyne and Wearista. Sen köli laskettiin vielä samana vuonna 30. joulukuuta ja alus laskettiin vesille vuotta myöhemmin 11. marraskuuta. Alus valmistui 15. heinäkuuta 1970.


title: RFA Blue Rover

text: "RFA Blue Rover" oli kuninkaallisen jahdin huoltoaluksena Tyynenmeren kierroksella 1971-1972. "Britannia" joutui hinaamaan aluksen Singaporeen sen menetettyä peräsimensä. Vuonna 1982 alus otti osaa Falklandin sotaan, jonka lopulla se palveli South Georgialla tankkausasemana.


title: RFA Blue Rover

text: Alus poistettiin palveluksesta 23. helmikuuta 1993 ja se myytiin maaliskuussa Portugalille, joka liitti sen laivastoonsa. Alus nimettiin 31. maaliskuuta 1993 "NRP Bérrioksi".


title: RFA Brambleleaf (A81)

text: RFA Brambleleaf (viirinumero A81) oli Britannian kuninkaallisen tukilaivaston () Leaf-luokan laivaston tankkeri, jollaisena sen tärkein tehtävä oli tankata muita laivaston aluksia merellä.


title: RFA Brambleleaf (A81)

text: Alus tilattiin Cammell Lairdilta Birkenheadistä. Sen köli laskettiin 23. heinäkuuta 1974 ja alus laskettiin vesille 22. tammikuuta 1976 nimellä "Hudson Deep". Sen omistajana oli Finance for Shipping Limited, jonka omistajina oli muun muassa Jardine Mathison and Company. Aluksen leasing-sopimus allekirjoitettiin helmikuussa 1979 ja se varustettiin Merseyssä tulevaan tehtäväänsä laivastossa. Alus valmistui 20. helmikuuta 1980.


title: RFA Brambleleaf (A81)

text: "RFA Brambleleaf" otettiin palvelukseen 26. maaliskuuta 1982 ja se otti osaa Falklandin sotaan 1982. Puolustusministeriö lunasti aluksen 1980-luvun puolivälissä leasing-sopimuksen jatkuessa. Alus poistettiin palveluksesta 2007 kaksi vuotta aiemmin kuin oli suunniteltu. Alus hinattiin 18. elokuuta 2009 Gentiin Belgiaan romutettavaksi.


title: Variaatioperiaate

text: Variaatioperiaate on tieteessä käytetty periaate, jota sovelletaan variaatiolaskennassa. Periaatteessa etsitään funktiota, joka maksimoi tai minimoi halutun suureen. Esimerkiksi variaatiolaskennalla voidaan selvittää mikä on köyden muoto, joka on kiinnitetty molemmista päistä. Variaatioperiaatteella minimoidaan köyden potentiaali.


title: Variaatioperiaate

text: Cornelius Lanczosin mukaan jokainen fysiikan laki, joka voidaan johtaa variaatioperiaatteella, kuvaa itseadjungoituvaa operaattoria. Nämä kuvaukset ovat invariantteja hermiittisessä muunnoksessa.


title: Cowboy Junkies

text: Cowboy Junkies on vuonna 1985 Ontariossa perustettu kanadalainen vaihtoehtorock-yhtye. Sen musiikki on saanut vaikutteita perinteisestä kantrista, bluesista ja folkista.


title: Cowboy Junkies

text: Cowboy Junkiesin perustajista kitaristi-lauluntekijä Michael Timmins ja basisti Alan Anton (oik. Alan Alizojvodic) soittivat yhdessä yhtyeissä Hunger Project ja Germinal, joka oli Britanniassa toiminut avantgarde-instrumentaaliyhtye. He alkoivat Kanadaan palattuaan jammailla kokoonpanolla, jossa Timminsin veli Peter oli rumpalina. Vuonna 1985 he ottivat laulajaksi Michaelin ja Peterin siskon Margo Timminsin, sosiaalityöntekijän, joka ei ollut koskaan laulanut julkisesti.


title: Cowboy Junkies

text: Yhtyeen debyyttialbumi "Whites Off Earth Now!!" ilmestyi 1986. Se sisälsi yhtä lukuun ottamatta lainakappaleita. Kriitikoiden arvostama kirkossa yhdessä yössä yhdellä mikrofonilla äänitetty kakkosalbumi "The Trinity Session" vuodelta 1988 sai laajempaa huomioita ja siitä tuli kulttisuosikki. Muun muassa "Los Angeles Times" valitsi levyn yhdeksi vuoden parhaista albumeista.


title: Cowboy Junkies

text: The Trinity Sessionia seuranneet 1990-luvun albumit menestyivät myös hyvin Kanadassa. Vuonna 1996 yhtye siirtyi RCA-levymerkiltä Geffenin MCA Records Canada -merkille. Uudelle yhtiöille tehty ensimmäinen albumi "Lay It Down" tuotettiin yhdessä John Keanen kanssa ja se myi yli 600 000 kappaletta. 2000-luvulla yhtye on julkaissut useita albumeja ja kokoelmalevyjä sekä kiertänyt esiintymässä ympäri maailmaa. Esimerkiksi vuonna 2001 Cowbow Junkies esiintyi 108 konserttipaikassa ja 15 maassa. Yhtye teki laajat Pohjois-Amerikan ja Euroopan kiertueet myös vuosina 2002 ja 2004.


title: Artur Gatšinski

text: Artur Andrejevitš Gatšinski (, s. 13. elokuuta 1993 Moskova) on venäläinen taitoluistelija. Hän on voittanut pronssimitalin vuoden 2011 MM-kisoissa, hopeaa vuoden 2012 EM-kilpailuissa ja hopeaa Venäjän-mestaruuskilpailuissa vuosina 2011 ja 2012.


title: Se ensemble

text: Se ensemble on suomalainen nuorten muusikkojen perustama orkesteri.


title: Se ensemble

text: Ensimmäinen Se ensemblen konsertti järjestettiin kesäkuussa 2009, Lahden Ristinkirkossa. Ohjelmistossa oli muun muassa Maurice Ravelin La Valse. Sinfoniakonserttien ohella orkesterin jäsenet esiintyvät myös kamarimusiikkikokoonpanoina.


title: Se ensemble

text: Ensemblen ideana on toimia omana, vapaana ryhmänä Suomen musiikkikentällä. Konserteissa kuultavat teokset ovat niitä, mitä nuoret itse haluavat soittaa. Erityisen tärkeää Sen konserteissa on innostunut ohjelmistosuunnittelu, ja harvinaisten teosten esittely.


title: Se ensemble

text: Lukuisten omien konserttiensa lisäksi Se ensemble on muun muassa kesällä 2010 toiminut Kokkolan Oopperan orkesterina, on tilannut ja kantaesittänyt uutta suomalaista musiikkia, sekä yhteistyössä kapellimestari Jorma Panulan kanssa järjestänyt kansainvälisen kapellimestarikurssin Kaapelitehtaalla keväällä 2010.


title: Se ensemble

text: Helmikuussa 2011 Suomen Kulttuurirahasto myönsi Se ensemblelle 25 000 euron apurahan. Apurahan turvin Se ensemble järjesti kesäkuussa 2011 oman konserttisarjan, Se festivaalin Helsingin konservatoriolla. Tämän jälkeen Se ensemble on muun muassa esiintynyt Turun Musiikkijuhlilla sekä Musiikkitalossa. Joulukuussa 2011 Se ensemble esiintyi televisioidussa Espoon kaupungin itsenäisyyspäivän juhlakonsertissa.


title: Se ensemble

text: Alusta asti Se ensembleä on johtanut kaksi kapellimestaria, Santtu-Matias Rouvali ja Erkki Lasonpalo. Ensemblen taiteellinen neuvonantaja on kapellimestari Hannu Lintu.


title: Se ensemble

text:
Ensemblen nettisivu
Se festivaalin konsertin arvostelu (HS)


title: Väkivaltapornografia

text: Väkivaltapornografia on pornografian alalaji jossa esiintyy väkivaltaa. Suomessa väkivaltapornografian tuottaminen, levittäminen ja hallussapito on laitonta.


title: Deuce Bigalow: Koko Euroopan gigolo

text: Deuce Bigalow: Koko Euroopan gigolo ("Deuce Bigalow: European Gigolo") on vuonna 2005 julkaistu komediaelokuva ja jatko-osa elokuvalle "Deuce Bigalow – 10 dollarin gigolo". Elokuvan pääosia esittävät muun muassa Rob Schneider, Eddie Griffin, Hanna Verboom, Jeroen Krabbé, Douglas Sills, Charles Keating, Carlos Ponce, Alex Dimitriades, Kostas Sommer, Miranda Raison, Rachel Stevens, Til Schweiger ja Oded Fehr. Adam Sandler ja Elisabetta Canalis tekevät elokuvassa cameoroolin. Elokuvan on ohjannut Mike Mitchell. Elokuva menestyi taloudellisesti kritiikistä huolimatta ja voitti Razzie-palkinnon huonoimmasta miespääosasta.


title: Ari Antikainen

text: Ari Kalevi Antikainen (s. 22. syyskuuta 1945 Kuopio) on Itä-Suomen yliopiston kasvatussosiologian emeritusprofessori ja tietokirjailija. Hänen erikoisalojaan ovat koulutuksen, sosialisaation, elämänkulun ja elämäkertojen sekä pohjoismaisen mallin tutkimus.


title: Ari Antikainen

text: Antikainen suoritti yhteiskuntatieteiden kandidaatin tutkinnon Tampereen yliopistossa vuonna 1969 ja yhteiskuntatieteiden lisensiaatin tutkinnon vuonna 1972. Yhteiskuntatieteiden tohtoriksi hän väitteli Jyväskylän yliopistossa vuonna 1977. Antikainen julkaisi elämäkertatutkijana työelämäkertansa "Kasvatussosiologiaa etsimässä" vuonna 2011.


title: Ari Antikainen

text: Antikainen aloitti ammattiuransa Tampereen yliopiston tutkimuslaitoksen projektitutkijana 1969 ja toimi sen jälkeen Eläketurvakeskuksen ja Helsingin kaupungin henkilöasiainkeskuksen tutkijana 1970-luvun alussa. 1972 hänet valittiin Joensuun korkeakoulun yhteiskuntatieteen lehtoriksi. Joensuun yliopiston kasvatussosiologian professorina hän toimi 1980-1986 ja 1990-2009, Tampereen yliopiston kasvatustieteen, erityisesti koulutuksen suunnittelun ja hallinnon professorina 1986-1990 ja Lapin yliopiston kasvatussosiologian dosenttina 1980-1990.


title: Ari Antikainen

text: Antikainen on toiminut Kansainvälisen sosiologiliiton (International Sociological Association) kasvatuksen ja koulutuksen sosiologian tutkimuskomitean sihteerinä, varapuheenjohtajana ja puheenjohtajana. Hän on ollut seuraavien tieteellisten aikakauskirjojen toimitusneuvoston jäsen: Current Sociology (monografianumerot), European Education, Identity: An International Journal of Theory and Research, International Journal of Contemporary Sociology, International Journal of Leadership in Education, International Sociology Review of Books, Kasvatus ja Sociological Inquiry. Antikainen on työskennellyt vierailevana tutkijana/professorina Rochesterin (New York), Lontoon, Toronton ja Brittiläisen Kolumbian (Vancouver) yliopistoissa.


title: Ari Antikainen

text: Antikainen on kirjoittajana ja toimittajana julkaissut useita kasvatussosiologian oppikirjoja kansalliseen ja kansainväliseen käyttöön. Hän on myös osallistunut yhteiskunnalliseen keskusteluun kasvatuksen ja koulutuksen kysymyksistä. Vuoden 2006 hän toimi Kotimaa-lehden kolumnistina.


title: Ari Antikainen

text: Antikainen toimi 1970- ja 1980-luvun vaihteessa sihteerinä ja jäsenenä yliopistolaitoksen alueellista laajentamista suunnitelleissa opetusministeriön toimikunnissa ja työryhmissä. Vuosina 2003-2009 hän toimi valtakunnallisen aikuisten koulutustason kohottamisohjelman, Noste-ohjelman ohjausryhmän jäsenenä ja hakevan toiminnan seurantatutkimuksen johtajana.*


title: Ari Antikainen

text:
Kansainvälinen Mattei Dogan säätiö kutsui Antikaisen vuonna 2009 verkkojulkaisuunsa Dictionary of Eminent Social Scientists: Autobiographies. Suomen kulttuurirahaston eminentia-apurahan Antikainen vastaanotti vuonna 2010.
Vuonna 2007 hänelle myönnettiin Suomen Valkoisen Ruusun ritarikunnan 1. luokan ritarimerkki. Vuonna 2017 hänet vihittiin Turun yliopiston filosofian kunniatohtoriksi.


title: Pohjola-filmi

text: Pohjola-filmi on suomalainen elokuvayhtiö. Yhtiön toimitusjohtajana ja tuottajana toimii Elina Pohjola ja dramaturgina Mike Pohjola. Pohjola-filmi on erikoistunut ”pohjoiseen elokuvaan” ja tekee sekä dokumentteja että fiktioelokuvia.


title: Pohjola-filmi

text: Toimitusjohtaja Elina Pohjola (s. 1981) on suomalainen elokuvatuottaja, joka on valmistunut medianomiksi Turun taideakatemiasta sekä taiteen maisteriksi Aalto-yliopiston taideteollisesta korkeakoulusta. Ennen elokuvatuottajan uraansa hän on työskennellyt muun muassa apulaisohjaajana, toisena apulaisohjaajana ja tuotantokoordinaattorina Aleksi Salmenperän elokuvissa "Paha perhe" ja "Miehen työ", Mika Kaurismäen elokuvassa "Haarautuvan rakkauden talo" sekä elokuvissa "Ganes" ja "Käsky".


title: Pohjola-filmi

text: Yrityksen ensimmäinen teatterilevityksessä ollut elokuva oli Mikko Kuparisen ohjaama, Tuuve Aron novelliin pohjautuva "Sirocco", jonka pääosaa esittää Eeva Putro. Lyhytelokuva kertoo yksinäisestä naisesta, joka löytää kerrostalonsa roskakorista vauvan ja alkaa kasvattaa sitä omanaan. Elokuva sai ensi-iltansa Kalifornian Palm Springs Int’l ShortFestissä kesäkuussa 2012 ja kiersi laajasti kansainvälisiä elokuvafestivaaleja, voittaen maineikkaan Odensen kansainvälisen elokuvafestivaalin pääpalkinnon elokuussa 2012.


title: Pohjola-filmi

text: Vuonna 2012 ensi-iltansa sai Wille Hyvösen ohjaama dokumenttielokuva "Kummisetäni thaimorsian". Se kertoo ohjaajan kummisedästä ja tämän thaimaalaisesta tyttöystävästä, joiden suhdetta ohjaaja ei voi hyväksyä. Elokuva sai kansainvälisen ensi-iltansa maailman suurimmalla dokumenttielokuvan festivaalilla Idfassa. Suomessa "Kummisetäni thaimorsian" sai elokuvateatterilevityksen ja keräsi lisäksi 522 000 televisiokatsojaa.


title: Pohjola-filmi

text: Vuonna 2014 Pohjola-filmillä on tuotannossa kolme pitkää elokuvaa. Dokumenttielokuva "Onnen ammattilaiset" on Wille Hyvösen ohjaama dokumenttielokuva, joka kertoo onnellisuudesta, onnellisuusbisneksestä ja onnen asiantuntijoista. Kirsi Mattilan dokumenttielokuva "Naisten Afganistan" kertoo parikymppisen Marzian tarinan: hän unelmoi rakkaudesta, avioliitosta ja mielenkiintoisesta työstä, mutta yhteiskunta rajoittaa hänen valinnanvapauttaan.


title: Pohjola-filmi

text: Musiikkielokuva "Vapaita" on nykypäivään sijoittuva raikas ja koskettava tarina kolmekymppisestä Seljasta, jonka ystävien- ja työntäyteisen elämän sekoittaa hänen kuusitoista vuotta sitten adoptoitavaksi antamansa poika. Elokuvan on käsikirjoittanut Tua Harno ja ohjaa Oskari Sipola.


title: Pohjola-filmi

text: Lisäksi Pohjola-filmi tuottaa Dox@Net -lyhytdokumenttielokuvien sarjaa ja kehittelee useita elokuvia eri ohjaajien kanssa.


title: Valtalaki (1941)

text: Laki talouselämän säännöstelemisestä poikkeuksellisissa oloissa eli niin sanottu valtalaki oli Suomessa vuosina 1941–1955 voimassa ollut poikkeuslaki, jolla valtioneuvostolle annettiin erityiset valtuudet säännöstellä maan talouselämää jatkosodan aikana ja sen jälkeen. Laki säädettiin toukokuussa 1941 määräaikaisena, ja sen voimassaoloaikaa jatkettiin yhdellä vuodella kerrallaan vuosina 1942–1954. Yhdessä tämän lain kanssa vuonna 1941 säädettiin myös "laki väestön toimeentuloa vaarantavien rikosten rankaisemisesta" (304/1941).


title: Valtalaki (1941)

text: Näitä molempia lakeja koskeva ensimmäinen hallituksen esitys annettiin vuonna 1940 (HE 157/1940). Valtalaki hyväksyttiin eduskunnassa toukokuussa 1941 äänin 147–33.


title: Valtalaki (1941)

text: Valtioneuvostolla oli melko laajat valtuudet säännöstellä talouselämää. Valtuudet perustuivat sotatilalakiin (303/1930) ja lakiin puolustusvalmiuden tehostamisesta sodanvaaran uhatessa (193/1939). Säännöstelymääräyksiä pidettiin tilanteeseen nähden riittämättöminä. Sotatilalain säännökset antoivat oikeuden säännöstellä vain yleisten tarvikkeiden tuotantoa, kauppaa, kulutusta, kuljetusta ja hintoja. Säännöstelyn ulkopuolelle olivat jääneet muut kuin yleiset tarvikkeet. Niidenkin säännöstelyä pidettiin tarpeellisena muun muassa raaka-aineiden säästämiseksi. Lisäksi valtioneuvostolle haluttiin valtuudet säännöstellä yleiseen hintatasoon vaikuttavia tekijöitä kuten vuokria, kuljetusmaksuja ja erilaisia tariffeja. Myös sotatilalain säännösten suppea ilmaisu oli tuottanut tulkintavaikeuksia ja siksi haluttiin selventäviä lisämääräyksiä.


title: Valtalaki (1941)

text: Tarvittavat uudet säännökset olisi voitu antaa muuttamalla ja täydentämällä sotatilalakia, mutta säännöstely katsottiin tarpeelliseksi senkin jälkeen, kun sotatila julistettaisiin lakanneeksi. Siksi valtioneuvosto piti tarpeellisena kokonaan uutta lakia. Samalla valtioneuvostolle voitiin antaa uusia valtuuksia, kuten oikeus antaa määräyksiä työttömyyden torjumiseksi ja oikeus velvoittaa kunnat asettamaan lautakuntia ja toimihenkilöitä säännöstelymääräysten toimeenpanoa varten sotatilan lakkaamisen jälkeenkin.


title: Valtalaki (1941)

text: Valtalakiin ei sisällytetty rangaistusseuraamuksia määräysten rikkomisesta, vaan niistä säädettiin eri laissa. Se oli laki väestön toimeentuloa vaarantavien rikosten rankaisemisesta (304/1941) ja se tuli voimaan samana päivänä kuin valtalakikin. Sen sijaan valtalaissa oli säännös siitä, että valtalain nojalla annettuja määräyksiä noudattamatta tai niitä kiertäen tehty sitoumus, sopimus tai muu välipuhe oli mitätön.


title: Innojok

text: Innojok Oy on tekniikan tohtori Jukka Jokiniemen vuonna 1993 Helsingissä perustama yritys. Yritys on valaisinalan yritys, jonka toimintaan kuuluvat valaisinten ja kirkasvalojen suunnittelu, valmistus, maahantuonti ja markkinointi. Innojokin tuotemerkit ovat Innolux Design ja Innosol.


title: Innojok

text: Innojok Oy suunnittelee ja toteuttaa valaistuksia työ- ja asuinympäristöihin. Yritys myös konsultoi julkisten tilojen valaistuksen suunnittelijoita ja toteuttajia. Innojokin suunnittelemiin ja markkinoimiin Innolux-valaisimiin kuuluu yleis- ja sisustusvalaisimia sekä työtila-, ulko- ja suurennuslasivalaisimia. Innolux Design -malliston valaisimet ovat Suomessa valmistettuja, tunnettujen suomalaisten muotoilijoiden klassikkovalaisimia sekä moderneja malleja. Muut tuotteet valmistetaan pääosin Suomessa. Innosol-kirkasvalolaitteet ovat Det Norske Veritasin sertifioimia lääkinnällisiä laitteita. Innojokin tuotteilla on oikeus käyttää Suomalaisen Työn Liiton Avainlippu-tunnusta.


title: Innojok

text: Yrityksen perustaja Jukka Jokiniemi on näkövammainen. Hän sokeutui silmänpohjan rappeuman vuoksi vähitellen kymmenessä vuodessa saatuaan tietää sairaudesta 1981. Innojokin valaisinsuunnittelussa lähtökohtana onkin käsite Design for All, mikä tarkoittaa että heikkonäköisille ja muille erityisryhmille soveltuva valaistus palvelee samalla kaikkia ihmisiä.


title: Innojok

text: Innojok Oy työllistää noin 25 henkilöä. Liikevaihto oli 5,7 miljoonaa euroa vuonna 2014. Yritys vie valaisimia noin 20 maahan. Suomessa yrityksellä on toimisto ja tehtaanmyymälä Helsingin Kurkimäessä sekä logistiikkakeskus Keravalla.


title: Arvo (lehti)

text: Arvo oli SAK:n nuorten lehti, jota julkaistiin vuosina 2001–2013. Arvon kappalemääräinen levikki oli 104 500 ja sivumäärä 48. SAK:laiset liitot lähettivät Arvoa 18–35-vuotiaille jäsenilleen neljästi vuodessa. Vuodesta 2005 lähtien ilmestyi lisäksi Vappu-Arvo, jota oli jaettu SAK:laisissa vapputapahtumissa. Sen levikki oli noin 45 000 kpl.


title: Arvo (lehti)

text: Lehden julkaiseminen lopetettiin vuonna 2013 usean SAK:n jäsenliiton peruttua tilauksensa.


title: Arvo (lehti)

text: SAK aloitti nuortenlehden julkaisemisen vuonna 1995 "ZigSak"-lehdellä. ZigSakia seurasi vuonna 1998 "Ay". Arvo ilmestyi vuodesta 2001 lähtien. Nuortenlehti ilmeistyi neljä kertaa vuodessa koko julkaisuajan läpi.


title: Arvo (lehti)

text: Arvoa tehtiin alusta alkaen yhteistyössä Alma 360 Asiakasmedian kanssa. Arvon ulkonäöstä vastasivat ad:t


title: Arvo (lehti)

text: Arvo palkittiin seuraavissa kilpailuissa:Arvon näköisversio


title: Örö

text: Örö on Kemiönsaaren kunnassa Hiittisten lounaispuolella sijaitseva linnakesaari, joka aiemmin kuului Hiittisten ja myöhemmin Dragsfjärdin kuntaan. Saari on ollut sotilaskäytössä Venäjän vallan ajasta lähtien.


title: Örö

text: Örö kuului niin sanottuun Pietari Suuren merilinnoitukseen. Linnoittaminen aloitettiin ennen ensimmäistä maailmansotaa. Itsenäisyyden alusta saari on ollut osa Suomen meripuolustusta. Saarella oli raskas ja järeä patteri, jonka tykkikalustona oli mm. 2 kpl 305/52 O -tykkiä ja 152/45 C, myöhemmin 152/50 T. Tämän lisäksi saaren toimintaan on kuulunut merivalvonta. Linnake osallistui sodan aikana taisteluun Bengtskäristä sekä tykkitulella että lähettämällä miehiä Bengtskäriin.


title: Örö

text: Örössä on aikaisemmin annettu varusmieskoulutusta, mutta Suomen puolustusvoimien toiminta Örössä loppui pääosin vuonna 2005 ja saari on nykyisin Metsähallituksen hallinnassa. Örön linnakkeeseen kuului muun muassa rannikkosotilaskoti ja varuskuntakerho.


title: Örö

text: Saaressa on toimintakunnossa oleva, kolmesta tykistä koostuva 130 TK -rannikkotykkipatteri.


title: Örö

text: Örö on matalalla vesialueella sijaitseva harjusaari. Sillä esiintyy runsaasti arvokkaita luontotyyppejä, kuten erikoisen luonnontilaisena säilyneitä hiekkarantoja, dyynejä ja rantaniittyjä. Örössä on havaittu kaikkiaan 1 500 perhoslajia, joista uhanalaisia tai silmälläpidettäviä on yli sata. Se on tunnettu myös harvinaisten merenrantakasvien, kuten merijuolavehnän alalajin merivehnän ("Elymus farctus" ssp. "boreoatlanticus") esiintymistä. Suomessa uhanalainen, rauhoitettu ja hyvin harvinainen merivehnä tunnettiin pitkään vain Öröstä. Muita uhanalaisia ja silmälläpidettäviä putkilokasveja saarella ovat muun muassa hietaneilikka, hietikkosara, isokrassi, kangasajuruoho, lännenhanhikki, meriotakilokki ja rantakaura. Saari on myös Suomen ainoa lännenkylmänkukan kasvupaikka.


title: Schreyer

text: Schreyer voi viitata seuraaviin henkilöihin:


title: County-luokka (hävittäjä)

text: County-luokka oli Britannian kuninkaallisen laivaston ensimmäinen ohjushävittäjäluokka. Siihen kuului kahdeksan 1962-1996 palvellutta alusta, joista neljä on myyty palveluksesta poiston jälkeen Chilelle.


title: Ferdinand I Habsburg

text: Ferdinand I (10. maaliskuuta 1503 – 25. heinäkuuta 1564) oli Unkarin ja Böömin kuningas vuodesta 1526 ja Kroatian kuninkaana vuodesta 1527 sekä Pyhän saksalais-roomalaisen keisarikunnan keisari vuodesta 1558 kuolemaansa vuoteen 1564 saakka. Ferdinand I kuului Habsburgien hallitsijasukuun.


title: Ferdinand I Habsburg

text: Ferdinandin vanhemmat olivat Filip Komea ja Johanna Mielipuoli, joten hänen isoisänsä olivat keisari Maksimilian I ja Aragonian kuningas Ferdinand Katolilainen. Hänen sisaruksiaan olivat Kaarle V, Pyhän saksalais-roomalaisen keisarikunnan hallitsija (1500–1558), Eleonoora (1498–1558, Portugalin Manuel I ja Ranskan Frans I:n puoliso), Isabella Burgundilainen (1501–1525, Tanskan Kristian II:n puoliso), Maria Itävaltalainen (1505–1558), Böömin ja Unkarin Ludvig II:n puoliso sekä Katariina Habsburg (1507–1578, Portugalin Juhana III:n puoliso).


title: Ferdinand I Habsburg

text: Kun Ferdinandin lanko, Unkarin, Böömin ja Kroatian kuningas Ludvig II sai surmansa, osa Unkarin ylhäisöstä tuki Ferdinandia uudeksi kuninkaaksi. He toivoivat hänen karkoittavan turkkilaiset veljensä keisari Kaarle V:n tuella. Alempi aateli tuki kotimaista vaihtoehtoa János Szapolyaita. Niinpä molemmat julistautuivat kuninkaiksi, eikä kummallakaan ollut riittävästi voimia että olisi voinut syrjäyttää toisen. He solmivat sopimuksen, että Ferdinandista tulisi lapsettoman Szapolyain kruununperijä. Szapolyai meni vanhoilla päivillään naimisiin ja sai lapsen joten sopimus raukesi. János Szapolyai kuoli samana vuonna 1540 kun hänen poikansa János Zsigmond syntyi. Ferdinand I Habsburg vaati Unkarin kruunua, mutta Suleiman Suuri esiintyi pienen János Zsigmondin suojelijana ja valloitti maan keski- ja eteläosat jättäen Ferdinandille vain maan länsiosat.


title: Vaarunvuoret

text: Vaarunvuoret on Jyväskylän Korpilahdella Päijänteen Korospohjan itäpuolella sijaitseva vuorialue. Vuoret kohoavat enimmillään 200 metrin korkeuteen merenpinnasta vieressä sijaitsevan Päijänteen 78 metristä.


title: Vaarunvuoret

text: Vaarunvuorten alueelle on perustettu noin 600 hehtaarin laajuinen Natura 2000-alue, johon kuuluu useita luonnonsuojelualueita, jotka on perustettu osana vanhojen metsien ja lehtojen suojeluohjelmia. Aivan Päijänteen rannalla sijaitsee kivikkoinen jyrkänne Vaarunjyrkkä. Maastonmuodon, pienilmaston ja osin emäksisen kallioperän yhdistelmänä paikalle on syntynyt niin sanottu etelävuori, jonka ainutlaatuiseen kasvillisuuteen kuuluu sekä alueen sijaintiin nähden levinneisyydeltään eteläistä että pohjoista lajistoa. Vaarunjärven laskupuron lehdossa kasvaa lukuisia Keski-Suomessa uhanalaisia lehtokasveja, vuorijalavia sekä Suomen pohjoisin luonnonvarainen euroopanpähkinäpensas.


title: In My Memory

text: In My Memory on Tiëston ensimmäinen studioalbumi ja sen ilmestymispäivä oli 15. huhtikuuta 2001. Singleinä albumilta julkaistiin Flight 643, Suburban Train ja Lethal Industry. Suomen singlelistalla Suburban Train oli sijalla 20.


title: Ric Todd

text: Damian Roderic "Ric" Todd (s. 1959 Sussex) on brittiläinen diplomaatti. Hänestä tehtiin syyskuussa 2011 Turks- ja Caicossaarten kuvernööri Gordon Wetherellin seuraajana. Aiemmin Todd oli toiminut muun muassa Yhdistyneen kuningaskunnan suurlähettiläänä Slovakiaan ja Puolaan.


title: Ric Todd

text: Todd opiskeli historiaa Oxfordissa ja aloitti työnsä Foreign and Commonwealth Officen palveluksessa vuonna 1980.


title: Pyhän Joosefin roomalaiskatolinen kirkko (Mobile)

text: Pyhän Joosefin roomalaiskatolinen kirkko () on kirkko Mobilen kaupungissa Alabaman osavaltiossa Yhdysvalloissa. Kirkko valmistui vuonna 1907. Vuonna 1991 kirkko pääsi National Register of Historic Places -rekisteriin. Kirkko edustaa tyyliltään uusgoottilaista arkkitehtuuria. Kirkko on muurattu tiilistä.


title: Natriumsulfiitti

text: Natriumsulfiitti (NaSO) on epäorgaaninen natrium- ja sulfiitti-ioneista muodostuva ioniyhdiste. Sitä käytetään sellun valmistuksessa, veden ja tekstiilien käsittelyssä sekä elintarvikelisäaineena.


title: Natriumsulfiitti

text: Natriumsulfiitti on kiinteää valkoista jauhetta ja esiintyy usein kidevedellisenä heptahydraattina (NaSO·7HO). Se on pelkistin, mutta kuivana stabiili aina 100 °C lämpötilaan saakka. Kostea ilma hapettaa sen kuitenkin nopeasti natriumsulfaatiksi. Kuumennettaessa yli 600 °C lämpötilan natriumsulfiitti disproportioituu natriumsulfaatiksi ja natriumsulfidiksi. Yli 900 °C lämpötiloissa hajoamistuotteina syntyy natriumoksidia ja rikkidioksidia. Natriumsulfiitti liukenee hyvin veteen ja liukoisuus on suurimmillaan 33 °C lämpötilassa. Liuokset ovat emäksisiä ja 1-massaprosenttisen liuoksen pH on noin 9,8. Yhdisteen vesiliuokset hapettuvat helposti.


title: Natriumsulfiitti

text: Natriumsulfiittia valmistetaan johtamalla rikkidioksidikaasua natriumhydroksidin tai natriumkarbonaatin suspensioon. Reaktorin lämpötila on 60–80 °C, koska tällöin kiteiden erottuminen on helpointa. Kidevedetöntä yhdistettä saadaan käyttämällä natriumvetysulfiitin ja natriumhydroksidin seosta. Kiteet sentrifugoidaan ja kuivataan.


title: Natriumsulfiitti

text: Yhdistettä saadaan myös neutraloimalla natriumkarbonaatilla natriumvetysulfaattiliuoksia ja resorsinolin valmistuksen sivutuotteena.


title: Natriumsulfiitti

text: Tärkein natriumsulfiitin käyttökohde on sellunvalmistus. Natriumsulfiittia käytetään sekä happamissa että neutraaleissa olosuhteissa ja se liuottaa ligniiniä. Yhdiste on pelkistin ja sen vuoksi sitä käytetään poistamaan happea vedestä sekä klooria paperi- ja tekstiiliteollisuuden prosesseissa sekä vedestä. Sitä käytetään myös valokuvauksessa filmien säilöntäaineena ja myös valokuvan kehityksen yhteydessä. Natriumsulfiittia käytetään myös säilöntäaineena, esimerkiksi kuivatuissa hedelmissä ja sen E-koodi on E221. Natriumsulfiitista valmistetaan natriumtiosulfaattia ja se reagoi orgaanisten yhdisteiden kanssa muodostaen sulfonaatteja.


title: Yeheb

text: Yeheb ("Cordeauxia edulis") on palkokasveihin kuuluva pensasmainen kasvi, jota tavataan Afrikassa. Se tuottaa ihmisravinnoksi ja rehuksi kelpaavia pähkinämäisiä siemeniä. Ylikäytön takia yeheb onkin muuttunut uhanalaiseksi.


title: Vernon Davis

text: Vernon Leonard Davis (s. 31. tammikuuta 1984, Washington, D.C.) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-liigan San Francisco 49ersissa. Davisin nuorempi veli, Vontae Davis pelaa tukimiehenä Miami Dolphinsissa.


title: Vernon Davis

text: San Francisco 49ers varasi Marylandin yliopistossa pelanneen Davisin vuoden 2006 NFL:n varaustilaisuudessa ensimmäisen kierroksen kuudentena pelaajana.


title: Vernon Davis

text: Davis solmi 49ersin kanssa kesällä 2010 viiden vuoden jatkosopimuksen, arvoltaan 37 miljoonaa dollaria. Sopimus teki hänestä liigan parhaiten palkatun sisemmän laitahyökkääjän.


title: Samsung Galaxy Ace

text: Samsung Galaxy Ace on kosketusnäytöllä varustettu matkapuhelin. Puhelimessa on 3,5" tuuman näyttö (resoluutio 320 × 480) ja 800 MHz prosessori. Kameran tarkkuus on 5 megapikseliä ja se on höystetty LED-salamalla. Galaxy Ace:a on julkaistu myöhemmin 832 MHz prosessorilla toimiva GT-5830i versio ja Ace Plus. Ace Plus -versiossa on kehittyneempi käyttöjärjestelmä, ja isompi näyttö ja kameran paikka siirretty puhelimen reunasta keskelle puhelimen takaosassa.


title: Kelpo mies Afrikassa

text: Kelpo mies Afrikassa (engl. "A Good Man in Africa") on vuonna 1994 julkaistu komediaelokuva, joka perustuu William Boydin samannimiseen romaaniin. Elokuvan pääosia esittävät Colin Friels, Sean Connery, John Lithgow, Diana Rigg, Louis Gossett Jr., Joanne Whalley ja Sarah-Jane Fenton. Elokuvan on ohjannut Bruce Beresford.


title: Gaston Aumoitte

text: Gaston Aumoitte (19. joulukuuta 1884 Hanoi, Vietnam – 30. joulukuuta 1957 Sainte-Foy-la-Grande) oli ranskalainen kroketinpelaaja ja olympiavoittaja. Hän voitti kultaa yhden pallon yksinpelissä vuoden 1900 olympialaisissa Pariisissa.


title: Gaston Aumoitte

text: Hän voitti kultaa myös paripelissä Georges Johinin kanssa. Muita osanottajia ei paripelissä ollut.


title: S.O.S. Titanic

text: S.O.S. Titanic on vuonna 1979 ilmestynyt televisioelokuva, joka kertoo vuonna 1912 sattuneesta Titanicin haaksirikosta laivan matkustajien näkökulmasta. Elokuvan keskeisimpiä hahmoja esittävät David Janssen, Beverly Ross, Cloris Leachman, Susan Saint James, David Warner, Geoffrey Whitehead, Ian Holm, Helen Mirren, Harry Andrews ja Jerry Houser. Elokuvan on ohjannut William Hale. Elokuvan juoni keskittyy kolmeen eri matkustajaryhmään laivan ensimmäisessä, toisessa ja kolmannessa luokassa.


title: Georges Johin

text: Georges Édouard Johin (31. heinäkuuta 1887 Pariisi – 6. joulukuuta 1955 Tessancourt-sur-Aubette) oli ranskalainen kroketinpelaaja ja olympiavoittaja. Hän voitti hopeaa yhden pallon yksinpelissä vuoden 1900 olympialaisissa Pariisissa.


title: Georges Johin

text: Hän voitti myös kultaa paripelissä Gaston Aumoitten kanssa. Muita osanottajia ei paripelissä ollut.


title: Chrétien Waydelich

text: Chrétien Waydelich (28. marraskuuta 1841 Strasbourg – ?) oli ranskalainen kroketinpelaaja ja olympiavoittaja. Hän voitti kultaa kahden pallon yksinpelissä vuoden 1900 olympialaisissa Pariisissa.


title: Chrétien Waydelich

text: Hän voitti lisäksi pronssia yhden pallon yksinpelissä.


title: Maurice Vignerot

text: Maurice Marie Joseph Vignerot (25. marraskuuta 1879 Pariisi – 28. syyskuuta 1953, Gap) oli ranskalainen kroketinpelaaja ja olympiamitalisti. Hän voitti hopeaa kahden pallon yksinpelissä vuoden 1900 olympialaisissa Pariisissa.


title: Jacques Sautereau

text: Marie Maurice Jacques Alfred Sautereau (7. syyskuuta 1860 Louveciennes – 23. marraskuuta 1936, Saint-Mandé) oli ranskalainen kroketinpelaaja ja olympiamitalisti. Hän voitti pronssia kahden pallon yksinpelissä vuoden 1900 olympialaisissa Pariisissa.


title: Alf Mayer

text: Alfons ”Alf” Mayer (s. 1. helmikuuta 1930 Weiler im Allgäu, Saksa) on kanadalainen entinen ampuja.


title: Alf Mayer

text: Mayer osallistui olympialaisiin kahdesti, vuosina 1968 ja 1972. Hän oli Méxicossa 1968 50 metrin pienoiskiväärin moniasentokilpailussa 38. ja sijoittui samassa lajissa 42:seksi Münchenin kisoissa 1972. Mayer oli vuonna 1972 mukana myös saman aseen makuuasennon kisassa, jossa hän oli 47. paras.


title: Merijuolavehnä

text: Merijuolavehnä eli haprajuola ("Elytrigia juncea", syn. "Elymus farctus") on monivuotinen heinäkasvi, joka muistuttaa juolavehnää ("Elymus repens"). Sitä tavataan Euroopan ja lähimaanosien merenrannoilla.


title: Merijuolavehnä

text: Merijuolavehnä kasvaa 15–50 senttimetriä korkeaksi. Sen varsi ja lehdet ovat sinivihreät ja siniharmaat. Kukintona on 4–20 cm pitkä harsu tähkä. Tähkässä on 4–9 3–8-kukkaista 15–28 millimetriä pitkää tähkylää. Merijuolavehnä risteytyy helposti juolavehnän kanssa.


title: Merijuolavehnä

text: Merijuolavehnän levinneisyysaluetta ovat Euroopan, Pohjois-Afrikan ja Lähi-idän merenrannat. Se kasvaa Välimeren, Mustanmeren, Itämeren, Pohjanmeren ja Iso-Britannian, Irlannin, Ranskan, Espanjan ja Portugalin alueiden Atlantin valtameren rannoilla. Pohjoismaissa merijuolavehnä on eteläinen merenrantahietikoilla kasvava laji.


title: Merijuolavehnä

text: Suomessa kasvaa merijuolavehnän alalaji merivehnä ("Elymus farctus" ssp. "boreoatlanticus", aiemmin "Elymus farctus" ssp. "boreali-atlanticus"). Se on rauhoitettu laji ja arvioitu vaarantuneeksi, aiemmin äärimmäisen uhanalaiseksi. Merivehnän kasvupaikkoja tunnetaan Suomessa Kemiönsaaren Öröstä, Paraisten Jurmosta ja Hangosta.


title: Paula Kann

text: Paula Kann (1. helmikuuta 1922 Wien, Itävalta – 2. marraskuuta 2001 Franconia) oli yhdysvaltalainen alppihiihtäjä. Hän edusti seuratasolla Eastern Slope Ski Clubia.


title: Paula Kann

text: Itävaltalaissyntyisen Kannin perhe muutti Yhdysvaltoihin tämän ollessa pieni lapsi. Hän voitti syöksylaskussa kotimaansa mestaruuden vuonna 1946 ja tapasi seuraavan vuoden maan mestaruuskisoissa sveitsiläisen alppihiihtäjä Paul Valarin, jonka kanssa hän meni naimisiin vuonna 1950. Kann osallistui Sankt Moritzin olympialaisiin 1948, joissa hän oli pujottelussa yhdestoista ja syöksylaskussa kahdeskymmeneskahdeksas.


title: Paula Kann

text: Kann ryhtyi uransa jälkeen lasketteluopettajaksi, ja hänen miehensä oli samassa ammatissa. Hänet nimettiin Yhdysvaltain alppihiihdon kunniagalleriaan vuonna 1970.


title: Terumi Kurata

text: Terumi Kurata (; s. 1. helmikuuta 1951 Kumamoton prefektuuri) on japanilainen entinen käsipalloilija.


title: Terumi Kurata

text: Kurata osallistui olympialaisiin kerran, Montréalissa 1976. Japanin joukkue sijoittui tuolloin turnauksessa viidenneksi ja Kurata oli kisojen paras maalintekijä 28 osumallaan.


title: Rauno Söderholm

text: Rauno Söderholm (21. joulukuuta 1951 Helsinki – 30. toukokuuta 2010 Helsinki) oli suomalainen kirjailija, runoilija, filosofi sekä politiikan tutkija.


title: Rauno Söderholm

text: Hän oli perustamassa ja toimitusjohtajana Kustannus Oy Harppuunassa, joka julkaisi useiden kirjailijoiden teoksia.


title: Sulaiman Juma Al-Habsi

text: Sulaiman Juma Obaid Al-Habsi (; s. 1. helmikuuta 1970) on omanilainen entinen yleisurheilija, joka kilpaili pikajuoksussa.


title: Sulaiman Juma Al-Habsi

text: Al-Habsi osallistui olympialaisiin kerran, Soulissa 1988. Hän oli 400 metrillä alkueränsä viides eikä päässyt jatkoon ja juoksi myös maansa 4 × 400 metrin viestijoukkueessa, joka niin ikään putosi alkuerissä. Al-Habsi juoksi vuonna 1988 400 metrin ennätyksekseen ajan 47,9 sekuntia.


title: Look Around (Red Hot Chili Peppersin kappale)

text: Look Around on Red Hot Chili Peppersin kappale, joka löytyy yhtyeen vuoden 2011 albumilta I'm with You. Kappale julkaistiin albumin kolmantena singlenä 25. tammikuuta 2012.


text: Kappaleen musiikkivideo kuvattiin yhdellä otolla ja sen ohjasi Robert Hales. Hän oli tyytyväinen videon lopputulokseen, sekä yhtyeen panokseen videota tehdessä. Videolla yhtyeen jäsenet ovat jokainen omassa huoneessaan ja heitä kuvattiin samaan aikaan neljällä eri kameralla. Jokainen huone kuvaa jäsenen persoonallisuutta, joten tavarat videon huoneissa ovat pitkälti heidän omiaan.


text: Videossa laulaja Anthony Kiedisin huoneessa ovat myös hänen tyttöystävänsä Charlotte Free, poikansa Everly Bear Kiedis sekä hänen koiransa. Basisti Flea tanssii huoneessaan alushousuissa yhdessä tyttöystävänsä Sandha Khinin kanssa. Rumpali Chad Smith on kylpyhuoneessa, jossa on myös nyrkkeilysäkki. Kitaristi Josh Klinghoffer on hämärässä huoneessa, jossa on vain pieni lamppu ja pöytä.


title: Club Life Volume One – Las Vegas

text: Club Life Volume One – Las Vegas on Tiëston miksauskokoelma-albumi ja sen ilmestymispäivä oli 5. huhtikuuta 2011. Albumilla Tiësto on mukana kappaleissa C'mon, Zero 76, Don't Ditch, Slumber, We Rock ja Girls with Bangs. Las Vegas -albumi oli esimerkiksi Yhdysvaltain tanssi/elektronisen musiikin albumilistan sijalla kolme. Tuona aikana Tiëston kiertue, Club Life oli nimetty albumin mukaan.


title: René Djian

text: René Djian (s. 1. helmikuuta 1927 Pariisi) on ranskalainen entinen yleisurheilija, joka kilpaili keskimatkojen juoksussa. Hän edusti seuratasolla Stade Françaisia.


title: René Djian

text: Djian osallistui olympialaisiin ensimmäistä kertaa Helsingissä 1952. Hän oli tuolloin 800 metrillä alkueränsä viimeinen eikä siis päässyt jatkoon. Hän juoksi vuonna 1955 matkan ennätyksensä 1.49,5 ja sai Välimeren kisoista hopeaa. Djian pääsi 800 metrillä välieriin saakka Melbournen olympialaisissa 1956 ja jäi tuolloin vain kolmen sekunnin sadasosan päähän finaalipaikasta.


title: Filmfare Awards South

text: Filmfare Awards South on yksi Etelä-Intian merkittävimpiä elokuvapalkintoja, jonka The Times Group jakaa vuosittain edellisen vuoden menestyneimmille kannadan-, tamilin-, telugun- ja malajalaminkielisille elokuville ja niiden tekijöille. Ensimmäisen kerran palkintoja jaettiin Chennaissa vuonna 1954. Alun perin vain tamilin- ja telugunkieliset elokuvat olivat Filmfare Awards South -palkinnon piirissä, mutta vuonna 1966 lisättiin palkintokategoriat malajalaminkielisille ja 1969 kannadankielisille elokuville.


title: Filmfare Awards South

text: Jokaisella neljällä osallistujakielellä on oma sarjansa, jonka sisällä ehdokaselokuvat kilpailevat seuraavista palkinnoista:


title: Filmfare Awards South

text: Lisäksi valitaan teknisiä ja erikoispalkintoja:Vuonna 2005 tamilinkielinen psykologinen trilleri "Anniyan" sekä telugunkielinen "Nuvvostanante Nenoddantana" kumpikin voittivat kahdeksan palkintoa, mikä on suurin määrä yhden elokuvan voittamia Filmfare Awards South -palkintoja.


title: Filmfare Awards South

text: Tekijöistä eniten palkintoja on kerännyt näyttelijä Kamal Haasan, jolla on seitsemäntoista voittoa kahdestakymmenestäkolmesta ehdokkuudesta.


title: Filmfare Awards South

text: Peräkkäisiä voittoja on eniten, yhdeksän kappaletta, säveltäjä A. R. Rahmanilla, joka voitti palkinnon vuosina 1992–2000. Yhteensä Rahmanilla on palkintoja neljätoista.


title: Sui Jianshuang

text: Sui Jianshuang (; s. 1. helmikuuta 1989 Shenyang) on kiinalainen rytminen voimistelija ja olympiamitalisti. Hän voimisteli Pekingin olympialaisissa 2008 maansa hopeaa voittaneessa joukkueessa, joka hävisi 0,225 pisteellä kilpailun voittaneelle Venäjälle.


title: Tarhaneito

text: Tarhaneito ("Nigella damascena") on Välimeren alueella alkuperäisenä kasvava neitojen sukuun kuuluva leinikkikasvilaji. Sitä viljellään koristekasvina.


title: Tarhaneito

text: Tarhaneito on yksivuotinen ja kasvaa 7–50 senttimetriä korkeaksi. Sen varsi on pystykasvuinen ja tyveltä haarova. Lehdet ovat 2–3 kertaan hienoliuskaiset. Tarhaneidon kukat ovat 1,2–4,2 cm leveät. Kukissa on viisi suippoa vaaleansinistä kehälehteä ja pieniä kaksihuulisia mesilehtiä. Hedelmä on muna–pallomainen kota.


title: Abit

text: Abit oli taiwanilainen tietokonekomponentteja valmistava yritys. Abit lopetti emolevyjen valmistamisen vuonna 2008.


title: Hopeakurho

text: Hopeakurho ("Carlina acaulis") on Euroopassa kasvava matala, piikikäs asterikasvi. Sitä kasvatetaan koristekasvina.


title: Hopeakurho

text: Hopeakurho kasvaa 5–15 senttimetriä korkeaksi. Sen lehdet ovat pitkät ja pariliuskaiset, hampaiset ja seittikarvaiset. Hopeakurhon mykerökukinto on kooltaan 3–8 cm. Sisempien kehtosuomujen ulkopinta on väriltään hopeanharmaan vaaleanpunainen. Kukat ovat valkeat–violetinruskeat. Hedelmänä on lenninhaivenellinen pähkylä.


title: Espoon Pesis

text: Espoon Pesis on espoolainen vuonna 1995 nimellä Niittykummun Pesis perustettu pesäpallon erikoiseura. Seurassa on noin 220 lisensoitua pelaajaa. Seuran naisten ja miesten edustusjoukkueet pelaavat Maakuntasarjassa kaudella 2015.


title: Espoon Pesis

text: Niittykummun Pesiksen perustamiskirja päivättiin 24. marraskuuta 1995 perustajajäseninään Raija Kortelainen, Birgitta Juntumaa, Tarja Väänänen ja Ari Peltomaa. Ensimmäisenä kautenaan vuonna 1996, Niittykummun Pesiksen toiminnassa oli mukana viisi joukkuetta jotka osallistuivat Suur-Helsingin sarjoihin. Ensimmäisenä kautena seuran E-pojat voittivatkin kyseisen sarjan mestaruuden.